Laguna - Bukmarker - „Kandže“ i „Kandže 2“ sa CD-om u jednom izdanju u prodaji od petka - Knjige o kojima se priča\n„Kandže“ i „Kandže 2“ sa CD-om u jednom izdanju u prodaji od petka\nIzdavačka kuća Laguna spremila je još jedno posebno izdanje, knjigu u kojoj su objedinjeni kultni romani „Kandže“ i „Kandže 2: Diler i smrt“ jednog od najuspešnijih i najpopularnijih srpskih pisaca mlađe generacije Marka Vidojkovića. Poseban dodatak ovom izdanju je i audio-izdanje „Kandži“ u izvođenju Sergeja Trifunovića.\nKultna knjiga „Kandže“, jedna je od najznačajnijih koje su se pojavile u Srbiji u XXI veku, na jedinstven način govori o studentskom protestu devedesetih godina XX veka, razobličujući ga do kraja, ali i promovišući princip revolucionarne pravde i korupcije na svim nivoima politike. Uz dodatak čarobnog praha načinjenog od Vidojkovićevih izleta sa obe strane „realnog“, velika „građanska škola“, oličena u tri meseca protestnih šetnji, pretvara se u ono što bavljenje politikom na Balkanu, počev od uličnih protesta pa do skupštinskih klupa, zaista i jeste: horor.\nRoman je doživeo nekoliko izdanja. Dobio je nagradu Zlatni bestseler kao jedna od najtraženijih knjiga u srpskim knjižarama i najprodavanija knjiga domaćeg autora i nagradu Kočićevo pero za 2006.\n„Kandže 2: Diler i smrt“ prate glavnog junaka „Kandži“ šesnaest godina kasnije, koji je sada sitni diler narkotika. Srbija je potonula u vrtlog korupcije i propadanja, građani žive u beznađu i višegodišnjoj agoniji, kada se na tržištu pojavljuje nova droga, nazvana AV-AV, koja deluje tako što svi koji je zgutaju trajno postaju ono što bi trebalo da jesu, odnosno ono što zapravo jesu. Uz tu malu pomoć sa nevidljivog mesta građani Srbije redom postaju narkomani, konačno spremni za novu, ovog puta pravu revoluciju i obračun sa zlom koje upravlja njihovim životima.\nSergej Trifunović na spektakularan način iščitava „Kandže“. Slušaoca čeka više od pet sati uživanja u kombinaciji talenata jednog od najboljih srpskih pisaca i jednog od najboljih srpskih glumaca.\n„Kandže„ i „Kandže 2: Diler i smrt“ u jednoj knjizi od petka, 22. aprila naći će se u prodaji u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


Jesenje aktivnosti "Čistoće" po planu i programu uređenja grada -\nJesenje aktivnosti “Čistoće” po planu i programu uređenja grada\nProtekle nedelje, radnici JKP “Čistoća i zelenilo” Zrenjanin, kosili su zelene površine oko jezera kod Sud-a, uređivali površinu oko spomenika Stevice Jovanovića, u parku Čokliget, sakupljali lišće u naseljima, kao i uređivali centar grada. Do kraja ove nedelje, u planu je uređivanje svih grobalja u gradu, zbog predsojećeg praznika Zadušnica, i Svih svetih. JKP “Čistoća i zelenilo” Zrenjanin nastaviće sa redovnim aktivnostima po planu i programu uređenja.\n“Podsećamo građane, da se bliži kraj jesenje akcije iznošenja kabastog otpada (tačnije traje do 01.11.2019. godine). Građani koji nisu iskoristili jesenju akciju iznošenja kabastog otpada, svoj otpad mogu odložiti na gradsku deponiju, svaki dan u periodu od 7-19 časova i odlaganje je besplatno za fizička lica. Potrebno je samo da se jave portiru, na ulazu u gradsku deponiju, a on će ih uputiti gde i kako treba da odlože otpad”, rekla je Danijela Tančić, PR JKP “Čistoća i zelenilo”.\n“Ukoliko građani imaju veće količine kabastog otpada, mogu se obratiti “Čistoći” sa zahtevom da im se ispred kuće ili zgrade postavi kontejner za kabasti otpad, zapremine 5 m3, a sve u skladu sa važećim cenovnikom Preduzeća. Sve dodatne informacije, građani mogu dobiti putem telefona 064/811-68-64 ili 023/523-640”, dodala je Tančić.


Dobar otpor šampionu: Bečejci namučili Ekonomce\nBečejski Mozaik 26 novembar 2010\nU 9. kolu Prve futsal lige Srbije ekipa KMF Bečeja dočekala je pred oko 600 gledalaca na domaćem parketu ekipu Ekonomca iz Kragujevca.\nNakon mnogo šansi i sa jedne i sa druge strane, na odmor se otišlo s rezultatom 2:4, dok su do kraja utakmice Ekonomci napravili veću gol razliku i otišli kući sa zasluženih 3:7.\nPred dobro popunjenim tribinama i u divnom ambijentu bečejski ljubitelji malog fudbala imali su priliku da na delu vide gostujuću ekipu koja je višestruki učesnik Kupa šampiona, a u sadašnjem sastavu ima osmoricu članova reprezentacije Srbije, pojačane dvojicom brazilskih majstora futsala.\nRezultatski ovo i nije bila teška utakmica za Kragujevčane, ali igrom i tempom koji su konstantno diktirali Bečejci jeste. Videlo se da su u nekim trenucima i Ekonomci ostali bez vazduha, ali ipak su uspeli da opravdaju prvu poziciju na tabeli prve lige i svoje evropsko iskustvo.\nOd samog početka utakmice tim Bečeja krenuo je žustro i kvalitetno, ali u 2. minutu nakon šuta Mladena Kocića i odbrane Andrića, lopta se odbija do Predraga Rajića, koji klizećim startom uspeva da je smesti u okvir gola Bečeja i dovede svoj klub na rezultat od 0:1.\nNakon koškanja sa sudijama Željkom Stankovim iz Zrenjanina i Dejanom Miljkovićem iz Subotice, zbog prigovora, Siniša Bakrač dobija crveni karton i odlazi sa klupe za pomoćne igrače na tribinu što je značilo da od trećeg minuta Bečejci ostaju sa samo jednim golmanom. U 6. minutu Bečej je imao svoju prvu pravu šansu pri kojoj je Đurić uputio šut ka golu protivnika ali je siguran na golu Kragujevčana bio Miodrag Aksentijević, da bi nakon izbijene lopte Đurić uspešno obavio popravni zadatak i izjednačio na 1:1.\nZaslužili su prvoligaški status\n- Ako budu igrali sa ovoliko volje i energije, momci iz Bečeja će sigurno sačuvati prvoligaški status. Da li je izazov dolaska velikih zvezda srpskog futsala bio toliki stimulans za poslednjeplasiranog na tabeli da se na taj način suprostavi prvaku države? - čudio se trener Kragujevčana Ivan Božović. - Ispostavilo se da je ovo bila najteža utakmica koju su Ekonomci odigrali u ovom prvenstvu. Rezultatski nije bilo neizvesnosti, ali ritam i oštrina kojom su se suprotstavili prvaku Srbije iznenađujući su za ekipu koja ima samo tri boda. Kriterijum suđenja dopustio je ovakav razvoj događaja na terenu. Domaćinima je išlo na ruku i to što gosti, čuvajući se za Elite Round, nisu smeli da se upuštaju u veće rizike, kako bi sačuvali ekipu od eventualnih povreda. Pošteno treba reći da su sudije Stankov i Miljković, držeći visok kriterijum suđenja, ovu utakmicu profesionalno priveli kraju - utisci su trenera gostiju Božovića.\nNakon samo minut, posle gužve u kaznenom prostoru Bečeja, lopta se odbija do kapitena Ekonomca Vidana Bojovića koji i pored velike gužve uspeva da uputi loptu ka gornjem desnom uglu gola, i Andrić ostaje nemoćan (1:2). U 9. minutu, na asistenciju Slobodana Rajčevića, Ivan Marinković uspeva sa pet metara da postigne gol i povisi na 1:3. Posle par prilika i šansi za tim Bečeja, u 12. minutu Mladen Kocić još jednom povećava prednost gostujućeg tima i donosi Ekonomcima prednost od 1:4. Dva minuta kasnije (u 14. minutu) iz kontre Đurić dobija loptu i priliku koju koristi i postiže svoj drugi gol kojim smanjuje vodstvo Kragujevčana na 2:4.\nKako se bližio kraj prvog poluvremena Bečejci su bili sve agresivniji i dinamičniji, u 16. minutu kapiten Bečeja Ikić oprobao se dva puta zaredom, ali nije uspeo da postigne pogodak na ovoj utakmici, dok se do kraja oprobao i Đurić koji je posle doturene lopte od strane Kobiljskog promašio stopostotnu priliku, jer se našao pred praznim golom, ali ni ovaj put, kao ni sledeći, u poslednjem minutu, nije bio precizan, pa se otišlo na odmor sa rezultatom od 2:4.\nEkipa Bečeja je na gol Ekonomca uputila loptu u proseku na svakih minut do dva, ali je sjajni golman Anastasijević pokazao svoje kvalitete odbranivši samo u prvom poluvremenu desetak solidnih šuteva.\nU drugom poluvremenu Ekonomac je zaigrao agresivnije, što je do kraja utakmice donelo veću gol razliku. Tako je već u 24. minutu odličan solo prodor imao Brazilac Danijel de Souza, ali je u nadigravanju jedan na jedan sa golmanom Andrićem bio manje uspešan. Napadi Ekonomca postali su sve učestaliji, kao i šanse koje su se ređale jedna za drugom, da bi u 26. minutu drugi Brazilac u timu Ekonomca Rudolf da Kosta povisio na 2:5. Do sledećeg gola nije se dugo čekalo, već u narednom napadu tim Bečeja preko Predraga Raškovića smanjio je na 3:5.\nU 29. minutu Kragujevčani stvaraju novu kontru u kojoj de Souza u solo prodoru loptu ipak prepušta svom saigraču Rajiću koji školskim golom povisuje još jednom prednost Ekonomca na 3:6, da bi nakon par sličnih kontri u 37. minutu Mladen Kocić povisio na nedostižnih 3:7 što je bio i konačan rezultat ove utakmice.\n- Ova utakmica, kao i prošla protiv Marba, utakmice su u kojima smo i sami znali da smo autsajderi. U ovu utakmicu ušli smo svim snagama, „muški“ i agresivno, ali stvarno nismo imali druge, jer ekipa Ekonomca je mnogo kvalitetnija i spremnija. Rezultat je vrlo realan, ali ako odigramo ovako naredne četiri utakmice - imamo šta da tražimo u ovom rangu - izjavio je trener Bečejaca Dejan Stanojev.\nPromene na čelu Doma zdravlja Bečej: V.d. direktora je Slobodan Dimitrov\nPandemija koronavirusa: Ukinuta vanredna situacija, zatvara se punkt za vakcinaciju\nBorba protiv korupcije u opštini: Etički kodeks ponašanja funkcionera


U PRIPREMI ZAKON KOJI ĆE REGULISATI POSLOVANJE FAKTORING I LIZING KOMPANIJA: Cilj ovog Zakona biće da se poslovanje ovih kompanija stavi pod ingerenciju Centralne banke CG\nCentralna banka (CBCG) priprema posebni zakon kojim bi poslovanje faktoring i lizing kompanija stavila pod svoju ingerenciju, pri čemu se očekuje da do marta naredne godine nacrt tog zakona bude završen.\n"U CBCG je započet rad na pripremi posebnog zakona kojim će se, osim mikrokreditiranja i kreditno garantnih poslova, koji su u ovom trenutku regulisani Zakonom o bankama ("Sl. list CG", br. 17/2008, 44/2010 i 40/2011 - dr. zakon), urediti i druge najznačajnije finansijske usluge - faktoring i lizing, kao i osnivanje, poslovanje i kontrolu privrednih društava koja pružaju te usluge", rekli su iz vrhovne monetarne institucije.\nPlanirano je da se nacrt tog zakona dostavi resornom ministarstvu do kraja prvog polugodišta naredne godine, radi sprovođenja dalje procedure.\n"U daljem radu na ovom projektu, cjelovito će se regulisati uslovi za obavljanje tih finansijskih usluga, kao i licenciranje, kontrola rada privrednih društava koji pružaju ove usluge, uključujući i mjere koje se mogu preduzeti protiv pružalaca ovih usluga u slučaju kršenja propisa", objasnili su iz Centralne banke.\nRegulacijom i supevizijom tih finansijskih institucija stvoriće se preduslovi za dalje razvijanje ovog segmenta finansijskih usluga, unaprijeđenje zaštite potrošaca - korisnika usluga koje pružaju te finansijske institucije.\n"Obezbijediće se sveobuhvatnije baze podataka o poslovanju pružalaca ovih usluga, koji će se koristiti za statističke namjene i za unaprijeđenje Kreditnog registra koji vodi Centralna banka", naveli su iz CBCG.\nPosljednji podaci o lizingu pokazuju da zaključno sa junom 2016. godine ima ukupno 4,53 hiljade aktivnih ugovora čija je vrijednost 86,58 miliona eura.


Lajčak: Mora se naći rješenje za bh. imovinu - Klix.ba\nBiH Lajčak: Mora se naći rješenje za bh. imovinu\nVisoki predstavnik i specijalni predstavnik EU Miroslav Lajčak danas je održao radni sastanak s predsjedavajućim Vijeća ministara BiH u ostavci Nikolom Špirićem na kojem je razgovarano o aktuelnim pitanjima koja se trebaju naći na dnevnom redu Vijeća ministara, saopšteno je iz OHR-a.\nVisoki predstavnik/specijalni predstavnik EU i premijer Špirić su razgovarali o tome kako će zemlja ispuniti institucionalne i zakonodavne zahtjeve koji su utvrđeni u Mostarskoj deklaraciji i Akcionom planu o reformi policije. Visoki predstavnik je naglasio da proces, koji su dogovorili politički lideri BiH, moraju voditi institucije ove zemlje.\nVisoki predstavnik/specijalni predstavnik EU je obavijestio premijera Špirića da su Ured specijalnog predstavnika EU (EUSR), Policijska misija EU (EUPM) i SAD spremni da posmatraju ovaj proces, kako je to naveo komesar EU za proširenje Olli Rehn. Prošle sedmice komesar Rehn je pozvao EUSR i EUPM da prate izradu zakonodavstva u vezi s reformom policije da bi se osiguralo da su ispunjena tri načela EU. Također je razgovarano o pokretanju procesa koji će konačno dovesti do sporazuma o vlasništvu i korištenju državne imovine.\n“Upravni odbor Vijeća za implementaciju mira mi je dao upute da preduzmem sve potrebne mjere kako bi ovo pitanje napokon bilo riješeno”, rekao je visoki predstavnik/specijalni predstavnik EU premijeru Nikoli Špiriću na sastanku koji je danas održan u Sarajevu.\nVisoki predstavnik/specijalni predstavnik EU i premijer su se složili da je potrebno postići napredak u prijenosu imovine koja se koristi u odbrambene svrhe, kao što se to zahtijeva u Zakonu o odbrani BiH.\nNadalje, konstatirano je da se mora krenuti naprijed s procesom prijenosa imovine koja se koristi u odbrambene svrhe, a koji su državni i entitetski premijeri dogovorili u julu ove godine.


Higijena će biti najvažnija pri odabiru hotela - News - Turistički svet\nHigijena će biti najvažnija pri odabiru hotela\nPri odabiru hotela, gosti pored cene najčešće ističu i lokaciju. Čak i sami hoteli u prvi plan stavljaju svoj položaj i nabrajaju sve benefite mesta dobre pozicije, kako bi privoleli turiste da odsednu kod njih. Međutim, trenutna situacija prouzrokovana pojavom virusa Covid 19 dovela je do zaokreta, i primorala da svoju prednost u odnosu na konkurenciju drugačije istaknu. Prvi među njima je Singapur.\nHigijena hotela će u narednom periodu biti jedan od top 3 uslova u rezervisanju smeštaja, ako ne i glavni. HotelPlanner portal ističe, da će se čistoća u hotelu i procedure koje se sprovode u proces dezinfekcije svih soba, čak naći i u ugovoru.\nVeliki hoteli, dodatno će morati da ulože u svoje osoblje jer velika fluktuacija ljudi može izazvati ogromne probleme, pre svega po zdravlje gostiju, a zatim poslovanje i reputaciju samog hotela. Ocene koje će dobijati od svojih gostiju biće od krucijalnog značaja za njihovo funkcionisanje u budućnosti. Dobro ocenjeni hoteli će sasvim sigurno iskočiti u prvi plan, čak i ako lokacija i cena nisu njihov glavni adut. Higijena će naći na pijadestalu prema procenama do kraja 2020. godine, a neki predviđaju i tokom cele 2021. godine.\nSingapur je novonastalu situaciju shvatio veoma ozbiljno, i predstavio je šemu hotelima širom sveta koja se sastoji od sedam tačaka. Pod nazivom SG Clean, hoteli širom sveta će ovu nalepnicu i sertifikat moći da koriste kako bi pružili adekvatnu sigurnost i otklonili sve brige turistima. Zamisao je da u narednih dva do tri meseca, čak 570 hotela i atrkacija širom sveta bude pokriveno ovim novim planom regulisanja higijene.\nPlan je urađen i osmišljen od strane nezavisne organizacije KPMG i potpuno je besplatan. Hoteli će morati jedino da angažuju SG Clean menadžera, čija će uloga biti da sprovede kompletnu organizaciju i treninge za zaposlene. Pored toga, vodiće se računa o načinu nabavke robe i sve to u saradnji sa lokalnim vlastima i njhovim preporukama.\nPrvi hotel na svetu, koji je dobio ovaj sertifikat je Grand Hyatt Singapore. On je izabran, iz razloga što je bio mesto nekoliko slučaja zarežnih virusom Covid 19 kada je privatna kompanija održala sastanak između 20. i 22. januara.\nJedan od najbrže rastućih hotelskih lanaca u Aziji, Park Hotel Group, koji ima šest hotela u Singapuru se već nalazi u proceduri dobijanja sertifikata SG Clean. Do sada su četiri hotela dobila sertifikat, dok se za preostala dva čeka odobrenje.\nGeneralni menadžer One Farrer Hotel & Spa, Gilbert Madhavan je izjavio da niko ne sme da se kocka sa ovom situacijom i olako shvati izazove koji se nalaze pred svakim hotelom. On smatra da će nonšalantnost, bukvalno sahraniti svaki hotel i njegovu mogućnost opstajanja na tržištu.\nSmatra se da će SG Clean sertifikati, predstavljati alternativni metod za povezivanje sa svojim gostima. Ističe se, da će zbog brzine kojom Singapur reaguje na trenutnu situaciju, ova država biti jedan od prvih izbora za organizovanje sastanaka, putovanja i drugih aktivnosti.\nBudućnost sektora domaćinstva (Housekeeping), više neće biti nevidljiv, kao što je to do sada bio slučaj. Jedan od glavnih dokaza da je sve pod konac i na svom mestu, u prvi plan će izbaciti sve zaposlene u ovom sektoru i pokazati njihov doprinos u narednom periodu.


(Tanjug) – Epidemiolog Predrag Kon kaže da je aktivnost korona virusa sve veća i da smo u maksimumu koji će trajati bar još nedelju dana.\n„Osnovno je da shvatimo da među testiranima u nekim kovid ambulantama u Beogradu nalazimo i do 85 odsto pozitivnih. Epidemiološka situacija je nepovoljna i neophodno je sprovoditi mere koje su već donete. Zaštita sa maskama kada ih svi koriste, posebno u zatvorenom prostoru, je cak 99 odsto, a ako ih ne koriste svi onda je znatno manja, 30 odsto. Situacija je sada takva da svakoga koga sretnete može biti zarazan i to mora tako da se posmatra“, naglasio je Kon.\nKada je reč o tome da je medu obolelim sve više mladih, Kon kaže da je to uobičajeno kada duži period imate lakšu kliničku sliku imate takozvano tiho prokužavanje, i na kraju se desi da dođe do potpune infekcije koja izazove tešku formu bolesti.\nNa pitanje da li ce biti doneta odluka o ograničenom okupljanju na otvorenom ili u zatvorenom prostoru, Kon kaže da to nije toliko važno koliko da se poštuju već donete mere.\n„Da li ce nove mere biti doneti ili ne odlučiće Krizni štab, ali ukoliko se poštuju ove mere sa distancom i nošenjem maski onda nove nisu potrebne“, kaže Kon.\nU nastavku na linku ovde\nPrevious articlePešić dobio otkaz u Barsi\nNext article„Nova mesta“ u Novom Sadu: Počelo uređenje malih javnih površina


Novi iPhone u boji šampanjca - Portal 072info\nAutor teksta Redakcija 20. Septembra 2013. 19. Septembra 2013.\nKompanija Aple će 10. septembra predstaviti svoj novi iPhone, koji bi, prema navodima tehnoloških sajtova, trebalo da po prvi put, pored crne i bijele boje, dobije i treću boju – šampanjac.\nNajtiražniji američki dnevnik USA Today piše da nova boja možda neće u velikoj mjeri podići prodaju u Sjedinjenim Američkim Državama, ali bi mogla značajno da utiče na prodaju u Kini. “Tržište u Kini traži boje, a zlatna znači sreću u toj zemlji”, kaže analitičar Tim Bajarin.\nApple bi trebao da predstavi dva modela, od kojih će jedan biti jeftiniji i napravljen od plastike, za one sa nižom platežnom moći. Novi model bi trebalo da ima brži procesor, jaču bateriju i bolju kameru. Također, predviđeno je i da ima novu tehnologiju otiska prsta, po kojoj će telefon, ako se tako podesi, moći da aktivira samo njegov vlasnik.\nUz novi model ide i novi operativni sistem iOS 7, kao i mogućnost da vlasnik ukradenog telefona pošalje signal svom telefonu čime se on pretvara u “beskorisnu ciglu”, piše najtiražniji američki dnevnik. “Kombinacija ove dvije stvari je ubistvena, Android uređaji još uvijek nemaju ništa slično”, kaže Bajarin.\nUSA Today dodaje da se Apple nalazi pod velikim pritiskom Samsunga i drugih kompanija sa Google-ovim Android operativnim sistemom, pa bi bezbijednosne inovacije mogle da predstavljaju napredak za američku kompaniju. Ipak, ni Samsung ne sjedi skrštenih ruku, već će 4. septembra predstaviti svoj novi Galaxy Note telefon, kao i smartwatch, sat-telefon, prenosi Blumberg.


"Da li treba sebe da izolujemo? Srbija ne može da glumi uvređenu mladu"\n„Da li treba sebe da izolujemo? Srbija ne može da glumi uvređenu mladu“\n„Da li treba sebe da izolujemo? Da li želite da Srbija ne bude predstavljena u Parizu? Da tamo bude predstavljen (predsednik Kosova Hašim) Tači, a da Srbija, zemlja koja je izgubila 28 odsto stanovništva u tom ratu, ne bude predstavljena? Da li je to razlog da ne razgovaram sa Putinom, Trampom, Makronom… ili da ne trgujemo ni sa kim? Srbija ne može da glumi uvređenu mladu“, ocenio je Vučić.\nVučić je kazao da očekuje nastavak dijaloga Beograda i Prištine, ali da „ne zna kada će se on desiti“, a povodom izjava Sulejmana Ugljanina iz Bošnjačkog nacionalnog veća da je „Srbija fašistička tvorevina“, da građani ne trebaju da brinu.\n„Sulejman Ugljanin je davao i opasnije izjave… Naš narod ne treba da bude zabrinut i Bošnjaci ne trebaju da budu zabrinuti. Nema nikakve opasnosti, to su puste želje neodgovornih političara“, rekao je Vučić.


Američki kongresmen pozvao na opoziv Trampa - Sputnjik Srbija\nAmerički kongresmen pozvao na opoziv Trampa\n16:38 17.05.2017 (osveženo 16:43 17.05.2017) Preuzmite kraći link\nAmerički kongresmen Al Grin rekao je u govoru tokom sednice Predstavničkog doma da predsednik Donald Tramp treba da bude opozvan.\n„Gospodine predsedavajući, pozivam danas na opoziv predsednika Sjedinjenih Američkih Država zbog ometanje pravde“, istakao je Grin.\nJutros je Grin na Tviteru obelodanio ovu svoju nameru.\n„Danas ću u Kongresu Sjedinjenih Američkih Država pozvati na opoziv predsednika“, napisao je Grin.\nPrema istraživanju javne službe za ankete koje je objavljeno u utorak, oko 48 odsto američkih birača SAD veruje da Tramp treba da bude opozvan, što je prvi put više od broja onih koji se protive ideji.\nopoziv, Kongres SAD, Al Grin, Donald Tramp, SAD


„Norveška za vas-Srbija“ – Han info\nRadovi na izgradnji kanalizacione mreže u selu Stubal u opštini Vladičin Han završeni su uz podršku Kraljevine Norveške, preko projekta „Norveška za vas – Srbija“.\nProblem sa kanalizacijom koji su imali meštani sela Stubal je prošlost, jer su završeni radovi na izgradnji kanalizacione mreže dužine 730 metara, što će doprineti boljem kvalitetu života 500 stanovnika i rešiti brojne probleme koje su do sada imali zbog nepostojanja kanalizacione mreže.\nIzgradnjom kanalizacione mreže za domaćinstava u selu Stubal u Vladičinom Hanu i priključenjem na glavnu kanalizacionu mrežu stvoreni su uslovi za realizaciju sličnih projekata, prvenstveno izgradnje kanalizacione mreže u selu Priboj.\nZa sprovođenje ovog projekta, Kraljevina Norveška izdvojila je 100.000 evra, a opština Vladičin Han učestvuje sa 20.000 evra.\nProjekat “Norveška za vas – Srbija” ima za cilj da doprinese ravnomernom društveno-ekonomskom razvoju u Srbiji kroz povećanje mogućnosti zapošljavanja, posebno ranjivih i marginalizovanih grupa, podršku socijalnoj koheziji, unapređenje lokalne infrastrukture, podršku integracijama Republike Srbije u Evropsku uniju i jačanje informacione bezbednosti Vlade Republike Srbije.\nProjekat finansira Kraljevina Norveška sa 6,18 miliona evra, a aktivnosti na terenu sprovodi Kancelarija Ujedinjenih nacija za projektne usluge (UNOPS)


BANJALUKA – Akcija kompanije Hemofarm “Superheroji maske nose ispod očiju”, u kojoj se tokom dva mjeseca dio sredstava od prodaje probiotika izdvajao za nabavku zaštitne opreme zdravstvenim ustanovama u BiH, rezultovala je kupovinom 2.800 zaštitnih odijela, 17.300 FFP2 maski i druge opreme vrijednosti 39.000 Konvertibilnih maraka za deset zdravstvenih ustanova u BiH.\n„Izuzetno smo zadovoljni krajnjim rezultatom akcije, kako u pogledu količine nabavljene opreme, tako i odličnim odzivom građana koji su svojim učešćem prepoznali i podržali naš cilj. To nam je dalo novi elan da produžimo akciju do aprila 2021., te da kroz izdvajanje sredstava od kupovine probiotika nastavimo nabavku zaštitne opreme za više zdravstvenih ustanova u BiH. Mi smo, kao domaća kompanija i dio zdravstvenog sistema u ovu priču ušli iz potrebe za doprinosom zajednici kako bismo smanjili pritisak na zdravstvene radnike nabavkom dodatne zaštitne opreme, ali i podizanjem svijesti građana o važnosti nošenja maski“, rekao je Saša Urošević, direktor Hemofarma Banjaluka.\n„Dom zdravlja Stari Grad u Mostaru kao i ostale zdravstvene ustanove u cijeloj državi i šire dug period se bori s nevoljama koje nam je donijela pandemija na prilično zadovoljavajući način. Nažalost, još uvijek nema naznaka da je pandemija blizu završetka, iako u posljednje vrijeme imamo smanjen broj novozaraženih pacijenata. U cijelom ovom periodu važna nam je bila pomoć i razumijevanje društvenih subjekata, različitih organizacija, pojedinaca i kompanija. Među njima je i farmaceutska kompanija Hemofarm, koja nama po drugi put uručuje vrlo vrijednu donaciju zaštitne opreme, na čemu im možemo i čestitati i uputiti riječi zahvale“, rekao je dr Edin Kapetanović, direktor JU Dom zdravlja Stari grad Mostar.\nMladen Gajić, direktor JZU „Sveti apostol Luka“ u Doboju, jedne od ustanova kojoj je donirana zaštitna oprema, naglasio je da su zdravstveni radnici tokom prethodnog perioda dana bili prva linija odbrane protiv koronavirusa i neko ko zbog toga zaslužuje podršku: „Zahvaljujemo se kompaniji Hemofarm na doniranoj ličnoj zaštitnoj opremi koja će našem medicinskom osoblju dati dodatnu sigurnost i vjetar u leđa kako bi nastavili borbu sa pandemijom. Akcija koju sprovodi „Hemofarm“ takođe pokušava podići svijest svakog pojedinca da shvati kolika je važnost poštovanja preporuka epidemiologa i drugih nadležnih organa koje se odnose na nošenje maski, fizičku distancu, održavanje higijene i jačanje imuniteta.“\nPravilno nošenje maske na ustima i nosu veoma je lak način da se brinemo o sebi i drugima, jer Superheroji maske nose ispod očiju.\nTagovi: donacijahemofarmzdravstvene ustanove


Energetske kompanije u Albaniji, Crnoj Gori i na Kosovu* zbog energetske krize uvoze električnu energiju po cenama koje su od dva do pet puta veće nego prošle godine. Troškovi za uvoz su drastično povećani, ali zasad to neće dovesti do poskupljenja za krajnje kupce, jer će biti finansirano iz državnih i budžeta samih energetskih kompanija.\nElektroprivreda Crne Gore (EPCG) je saopštila da je za 11 meseci u ovoj godini na uvoz potrošila duplo više nego u istom periodu prošle godine, odnosno 60 miliona evra. EPCG je i ove i prošle godine uvezla skoro iste količine energije, ali je prošle godine prosečna cena bila 38 evra po MWh, a ove 90 evra. Crna Gora iz izvoza pokriva u proseku deset odsto potrošnje.\nKosovski KEDS uvozio struju po ceni od 325 evra za megavat-sat\nKosovska kompanija za snabdevanje KEDS je u oktobru i novembru megavat-sat plaćala, kako su preneli lokalni mediji, pet puta više nego prošle godine. Prosečna cena u oktobru bila je 242 evra, a u istom mesecu prošle godine 49, dok je u poslednjoj nedelji novembra energija plaćana i čitavih 325 evra. Kosovo, kao i Crna Gora, oko deset odsto potrošnje zadovoljava iz uvoza.\nAlbanija je dosad u ovoj godini na uvoz potrošila 213 miliona evra, a cene su se kretale od 220 do 320 evra za MWh, preneli su lokalni mediji. Albanija u proseku uvozi oko 20 odsto električne energije, ali kada je hidrologija loša taj procena može i nekoliko puta da se uveća, s obzirom da hidroelektrane čine 100 odsto domaće proizvodnje.\nCene na regionalnim berzama kreću se od 215 do 220 evra\nCene na evropskim i regionalnim berzama električne energije trenutno se kreću od 120 evra u Nemačkoj i Poljskoj do 280 u Švajcarskoj, što je rast od oko 90 odsto od početka godine. Na berzama u regionu, u Hrvatskoj, Srbiji i Grčkoj, cene su u rasponu od 215 do 220 evra.\nNaravno, kompanije koje su u Albaniji, Crnoj Gori i Kosovu* zadužene za nabavku električne energije ne moraju da je nabavljaju, i obično to ne rade na berzama, već najčešće raspisuju svoje tendere i to za isporuke za više meseci.\nU tim situacijama, naravno, dobijaju niže cene od onih na berzama, ali ako je potreban hitan uvoz, za kraći vremenski period, onda cene drastično idu gore. Tako se isporuke za januar sada kreću oko 240 evra, a za celu sledeću godinu oko 120 evra. Cene, takođe, zavise i od finansijske situacije kompanije i njene istorije plaćanja ili neplaćanja dugova.\nAlbanija izdvaja 200 miliona evra iz budžeta za uvoz struje\nCrnogorska kompanija EPCG je saopštila da je uprkos drastičnog skoka cena i izrazito nepovoljne hidrološke situacije u zemlji odlučila da, za razliku od nekih elektroenergetskih kompanija iz regiona, ne posegne za restrikcijama ili povećanjem cena za potrošače.\nEPCG smatra da mu neće biti potrebne dotacije i poskupljenja\nEPCG navodi da je u nekim susednim državama došlo do bitnih izmena u načinu poslovanja elektroenergetskih kompanija, bilo državnim dotacijama, bilo povećanjem cene za firme, bilo restrikcijama. Kompanije je uverena da ništa od toga neće bi potrebno u Crnoj Gori.\nKosovski operator prenosnog sistema KEDS je apelovao na građane da štede električnu energiju i da je ne koriste za grejanje, odnosno da pređu na alternativne načine zagrevanja svojih domova. Cene zasad, kako prenose lokalni mediji, neće biti povećane.\nU Albaniji je uvedena vanredna situacija, koja je, između ostalog, podrazumevala momentalni transfer 100 miliona evra iz budžeta za državnog snadevača OSHEE, kao i plan da se isti iznos uplati i početkom sledeće godine. Novac će biti iskorišćen za uvoz struje.\nTagovi: berza električne energije, cena električne energije, energetska kriza, EPCG, KEDS, OSHEE\nPočetna » Vesti » Električna energija » Zemlje Zapadnog Balkana uvoze struju po cenama i do 500 odsto većim nego prošle godine


Zakazano novo suđenje Berluskoniju - 16.11.2018, Sputnik Srbija\nSud u Bariju odlučio je da se bivšem italijanskom premijeru Silviju Berluskoniju sudi za navodno podmićivanje jednog biznismena da laže u vezi sa optužbama da... 16.11.2018, Sputnik Srbija\nevropa, vesti, svet, italija, silvio berluskoni\n© AFP 2021 / VINCENZO PINTO Silvio Berluskoni\nSud u Bariju odlučio je da se bivšem italijanskom premijeru Silviju Berluskoniju sudi za navodno podmićivanje jednog biznismena da laže u vezi sa optužbama da mu je pre deset godina podvodio prostitutke, javlja Rojters.\n15 Oktobar 2018, 12:03\nTužioci tvrde da je Berslukoni dao Đanpaolu Tarantiniju 500.000 evra i gotovini, našao mu posao i obezbedio mu advokate da bi on tvrdio da bivši premijer u tri mandata nije znao da su žene koje su učestvovale na žurkama u njegovoj vili bile plaćene.\nSuđenje bi trebalo da počne 4. februara iduće godine u Bariju, na jugu Italije, prenosi Tanjug.\nOvo je, kako podseća Rojters, poslednji u nizu pravnih problema s kojima se suočava medijski tajkun (82) otkako je pre 24 godine ušao u politiku.\nPošto je presuda na četvorogodišnji zatvor 2013. zbog utaje poreza njegove TV kompanije Medijaset pretočena u godinu dana društveno korisnog rada, njemu je zabranjeno da obavlja bilo koju javnu funkciju i oduzeto mu je mesto u parlamentu.\n6 Oktobar 2018, 17:32\nBerluskoni, koji sada ponovo može da se kandiduje za javne funkcije, uvek je odbacivao optužbe i tvrdio da je reč o političkom lovu na veštice.\nStranka bivšeg premijera Forca Italija doživela je veliki poraz na izborima u martu, posle kojih je postala tek četvrta partija po snazi u parlamentu i prešla u opoziciju, pošto je njena ranija manja partnerka u vladajućoj koaliciji, desničarska Liga, formirala vladu sa antisistemskim Pokretom pet zvezdica.


Lavrov u Beogradu 28. i 29. oktobra, kakva je poruka Kremlja - Top Portal\nNaslovnica Vijesti Regija Lavrov u Beogradu 28. i 29. oktobra, kakva je poruka Kremlja\nLavrov u Beogradu 28. i 29. oktobra, kakva je poruka Kremlja\nMinistar vanjskih poslova Rusije Sergej Lavrov dolazi 28. i 29. oktobra u dvodnevnu posjetu Srbiji, tokom koje će se sastati sa predsjednikom Aleksandrom Vučićem i državnim vrhom, pišu „Večernje novosti“.\nList navodi da se u diplomatskim i političkim krugovima posjeta ruskog šefa diplomatije tumači kao jasan odgovor Kremlja da odnosi Srbije i Rusije nisu narušeni nakon potpisivanja sporazuma u Vašingtonu, kako spekulišu pojedini domaći i mediji sa Zapada.\nLavrov krajem oktobra ide na balkansku turneju koja, osim Beograda, obuhvata i Zagreb, Sarajevo i Atinu, a najviše će se zadržati u Srbiji.\nKako je ranije najavljeno, Lavrov bi trebalo da posjeti Hrvatsku 27. oktobra, a istog dana trebalo bi da otputuje u BiH.\nČlan Predsjedništva BiH Milorad Dodik potvrdio je da će ugostiti Lavrova i u Istočnom Sarajevu, kao i da će se rukovodstvo Republike Srpske sastati sa njim.\nSrbija je bila prva strana zemlja koju je Lavrov posjetio nakon proglašenja pandemije koronavirusa. U Beogradu je bio 18. juna kada je poručio da će Rusija nastaviti da štiti interese Srbije u međunarodnim organizacijama.\n„Večernje“ napominju da su se u javnosti pojavile interpretacije da je ruski predsjednik Vladimir Putin zbog dogovora u Vašingtonu o normalizaciji ekonomskih odnosa Beograda i Prištine, navodno otkazao posjetu Srbiji, ali te tvrdnje ne stoje, jer posjeta nikada nije ni zvanično zakazana.\nDa nema nikakvih „šumova na vezama“ između Beograda i Moskve odlučno su poručili i Vučić i ruski ambasador u Srbiji Aleksandar Bocan-Harčenko.\nVučić je rekao da Putin jedva čeka da dođe u Srbiju i raduje se tome, ali da „sa 15.000 oboljelih od korone i 300 mrtvih dnevno nije trenutak, niti je vidio da je u bilo koju zemlju otišao u posljednje vrijeme“.\nPrethodni članakNjemačka farmaceutska kompanija podnijela zahtjev za odobrenje vakcine protiv koronavirusa\nNaredni članakU Zagrebu novi crni rekord – 387 novooboljelih


Evo šta Banjaluci nudi Stanivuković a protivi se SNSD – Banjaluka24\nSkupštinska većina predvođena SNSD-om jučerašnjim nedoskom na sjednicu gradske skupštine blokirala je donošenje važnih infrastrukturnih objekata u gradu, koji su interes građana. Za njih je sporan bio rebalans budžeta i povećanje prihoda u gradskoj kasi, koji omogućavaju gradonačelniku da ispuni data obećanja sugrađanima.\nPo uzoru na starijeg brata, ako nije po mome, ne može ništa da prođe, to je sada već uspostavljena praksa koja je uvedena u rad gradske skupštine u Banjaluci.\nGradonačelnik Banjaluke Draško Stanivuković je na svom tviter nalogu, koji se širi društvenim mrežama, slikovito opisao protiv čega je skupštinska većina u gradu i to izgleda ovako:\nU opisu fotografije Stanivuković je napisao:\n“Kroz rebalans budžeta izdvajamo skoro 7 miliona КM za rekonstrukciju i modernizaciju saobraćajnica i putne infrastrukture, te izgradnju mostova”.\nOvo se odnosi na samo jedan dio projekata koji bi trebalo da budu realizovani iz sredstava viška sredstava koja su se ulila u gradsku kasu od ušteda i povećanja prihoda koji treba da budu utrošeni nakon usvajanja rebelansa budžeta.\nVlast u Banjaluci je podijeljena, Stanivuković je PDP, a SNSD je okupio skupštinsku većinu po uzoru na republičkom nivou.\nZa sat dva izmislili nagradu – Pogodite kome su je dali?!


Turski fudbalski savez odlučio da se prvenstvo nastavi uprkos koroni | SIA\n7. марта 2021. 10:59 PM\nTurski fudbalski savez odlučio da se prvenstvo nastavi uprkos koroni\nTurski fudbalski savez odlučio je da će, od drugog dela sezone, timovi koji se takmiče u profesionalnim kategorijama, u slučaju da se ne pojave na terenu zbog pozitivnih testova igrača na koronavirus, automatski izgubiti utakmicu.\n„Neće doći do odlaganja takmičenja zbog pozitivnih slučajeva, a mera će stupiti na snagu u drugom delu sezone. U skladu s uputstvima za fudbalska takmičenja, klubovi mogu izaći na teren s najmanje devet zdravih igrača, u suprotnom će biti poraženi po automatizmu“, objavio je tamošnji savez.\nSaopšteno je i da će klubovi moći da prošire svoje timove do 35 igrača u dva najviša ranga, a do 30 u nižim ligama, kako bi se osiguralo da se klubovi lakše suoče sa novim merama.\nKako prenose turski mediji, klubovi nisu za ovu odluku i razočarani su, jer smatraju da nije fer zbog okolnosti pandemije koronavirusa.\nNjihov plan je da Udruženje turskih fudbalskih klubova pripremi zajednički predlog sledeće sedmice i da se na drugi način regulišu pravila u novonastaloj situaciji.


SIMPTOM U MENOPAUZI KOJI MNOGE ŽENE IGNORIŠU, A MOŽE BITI RIZIČAN PO ZDRAVLJE: Nikada ga nemojte zanemariti — Pro-Age — Stranica 1 od 2 — Lovesensa.rs\nOd perimenopauze do postmenopauze žena prolazi kroz proces transformacije, kako na fizičkom, tako i namentalnom nivou. Istraživanja pokazuju da je kod većine žena tokom menopauze povišen rizik od depresivnih stanja, ali najveća zabluda jeste da je normalno i prihvatljivo da se u ovom perioda života ovako osećate. Svaki vid depresivnih stanja i tuge zahteva konsultaciju sa psihoterapeutom i psihologom u cilju prevazilaženja ovog stanja i povratku u stanje emotivne ravnoteže.\nNajveći rizik od depresivnog stanja u menopauzi imaju žene koje se teško suočavaju sa promenama i imaju negativnu percepciju o životu koji dolazi nakon menopauze. Rizik se takođe pšovećava kdo osoba koje konzumiraju alkohol, imaju fzička oboljenja, fizički invaliditet, već ustanovljene probleme sa mentalnim zdravljem ili prolaze kroz proces razvoda.\nIstraživanja pokazuju da se oko 80% žena tokom menopauze suočava sa neprijatnim simptomima kao što su valunzi, nagle promene raspoloženja, nesanica i depresivna stanja i osećaj tuge i usamljenosti.\nNajveća greška jeste što mnoge žene smatraju da su ove faze prolazne i da im nije potrebna pomoć, ali kod negativnih raspoloženja koja postaju učestala neophodno je obratiti se za pomoć stručnom licu radi poboljšanja i očuvanja mentalnog zdravlja.\nU periodu menopauze nagle promene raspoloženja mogu se smatrati posledicom hormonskog disbalansa, ali ukoliko je negativno raspoloženje učestalo i sprečava vas da obavljate vaše svakodnevne aktivnosti, onda je neophodno da se javite lekaru.


Nauka Archives - Stranica 3 od 5 - ITNetwork\nSeminar ličnih i profesionalnih veština se održava i ove godine u periodu od 15. do 19. maja 2018. godine u prostorijama Mašinskog fakulteta u Beogradu. Udruženje studenata elektrotehnike Evrope – Istek Lokalni komitet Beograd organizuje,…\nIT konferencija CODEstantine je po treći put u Nišu! Jedna od najvećih konferencija o IT i Startup svetu u južnoj Srbiji biće organizovana 27. i 28. aprila u svečanoj sali New City Hotela u Nišu. CODEstantine…\nU organizaciji kompanije InnoEnergy, od prvog marta počinje prijavljivanje za PowerUp! – četvrto izdanje najvećeg takmičenja za startap kompanije koje rade u oblasti održive energije u Centralnoj Evropi. Ovo takmičenje za njih predstavlja odličnu priliku…


Sajam zapošljavanja u Požarevcu – 29. maja • Poportal\nNacionalna služba za zapošljavanje, filijale u Požarevcu organizije u sredu 29. maja Sajam zapošljavanja na kome će učešće uzeti 25 poslodavaca sa teritorije grada Požarevca, Gradske opštine Kostolac i opština Malo Crniće i Žabari.\nSajmovi zapošljavanja spadaju u efikasne mere aktivne politike zapošljavanja i već godinama unazad okupe veliki broj poslodavaca i kao i veliki broj ljudi koji traže zaposlenje.\nNacionalna služba za zapošljavanje, filijale u Požarevcu ove godine organizovala je jedan sajam u Velikom Gradištu za poslodavce sa teritorije Velikog Gradišta i Golupca a u sredu 29. maja sa početkom u 10 časova organizuje 2. Sajam zapošljavanja na kome će učešće uzeti 25 poslodavaca sa teritorije grada Požarevca, gradske opštine Kostolac i opština Malo Crniće i Žabari.\nPoslodavci na ovom sajmu su izrazili potrebu najviše za vozačima „C“, „D“ i „E“ kategorije ali i ostalim profilima zanimanja kao što su pekari, frizeri, građevinski tehničari i ostali profili.\nIskazano je 141 slobodnio radno mesto, koja će se popuniti kako u ovom momentu tako i u narednom periodu od šest meseci od održavanja sajma zapošljavanja.\nNezaposlenima će biti omogućen direktan kontakt sa većim brojem poslodavaca koji imaju potrebu za zapošljavanjem kadrova njihove struke. Tokom razgovora sa poslodavcima imaju priliku da se predstave, iznesu svoje profesionalne karakteristike, ostave dobar utisak, i što je najvažnije, na istom mestu i u isto vreme lično predaju prijavu za zaposlenje i radnu biografiju (CV) za veći broj slobodnih poslova prema vlastitom izboru.\nU neposrednom kontaktu sa kandidatima poslodavci preuzimaju radne biografije, obavljaju preliminarne razgovore ili se na licu mesta dogovaraju o uslovima za zapošljavanje.


GRAD NIŠ STAO UZ RADNIČKI: Zabrinuti smo mogućnošću da licenca pripadne klubu koji godinama radi na crno - Niške vesti\nGRAD NIŠ STAO UZ RADNIČKI: Zabrinuti smo mogućnošću da licenca pripadne klubu koji godinama radi na crno\nAutor: Kurirsport u Sport 24. maja 2017.\nTrzavice na srpskoj fudbalskoj sceni se ne smiruju, a posle okončanja Superlige Srbije oglasio se i Fudbalski klub Radnički iz Niša\nPreciznije član gradskog veća za sport grada Niša, čije saopštenje prenosimo u celosti – piše list „Kurir“.\n„Fudbalski klub Radnički Niš je gradski klub i stoga smo izuzetno zabrinuti zbog najnovijih dešavanja u vezi sa dobijanjem evro licence. Kao Grad uvek smo se trudili da pomognemo FK Radnički da prevaziđe finansijske probleme koje je imao u prethodnom periodu kako bi nesmetano mogao da se takmiči u domaćoj fudbalskoj ligi i kako bi poštovao sve zakone naše države. Iz tog razloga brine nas činjenica da pojedini fudbalski klubovi, koji su dugogodišnji rekorderi u dugovanjima i čiji su računi godinama u blokadi, sada bukvalno ‘preko noći’ pronalaze novac i deblokiraju račun. Smatramo da ne bi bilo dobro da se ignorišu zakoni naše Republike i da je potrebno da se pravila poštuju u kontinuitetu, a ne samo onda kada pojedincima to odgovara. Fudbal nije samo igra na terenu već i rezultat domaćinskog poslovanja klubova i ispunjavanje zakonom predviđenih obaveza.\nKao Grad zabrinuti smo razvojem situacije i mogućnošću da licenca pripadne klubu koji godinama radi ‘na crno’. Ukoliko se to zaista bude dogodilo, definitivno će se nagraditi nepoštovanje države i njenih zakona. Podaci kojima raspoležemo govore da je niški Fudbalski klub Radnički samo u poslednja dva meseca platio oko 9 miliona dinara na ime poreza Republici Srbiji, kao i 30 miliona dinara za zaostala dugovanja iz prošlosti.\nGrad Niš nastaviće da podržava niški sport i sportiste i iskreno se nadamo da će poštovanje zakona ove države biti nešto što je iznad svega“, navodi se u saopštenju člana Gradskog veća za sport Branislava Kačara.\nFK Radnički Niš fudbal licenca Mladost Radnički Niš\t2017-05-24


Vreme 670 - Politicki portret - Dusan Mihajlovic: Vidra iz Valjeva -->\nPolitički portret - Dušan Mihajlović >\nVidra iz Valjeva\nUkoliko je kriterijum za političku uspešnost dužina participiranja u vlasti nakon smrti Josipa Broza, Dušan Mihajlović u Srbiji ima samo jednog potencijalnog konkurenta – potpredsednika Vlade Nebojšu Čovića\nDUŠAN MIHAJLOVIĆ: Na početku političke karijere...\nDa je u nekadašnjem kompletnom DOS-u bilo samo malo više sluha za teorije Dušana Mihajlovića, "privremeni" ministar policije ne bi uspeo da, tokom aktuelnog trogodišnjeg učešća u vlasti, zada toliko glavobolje kako partnerima u vladi tako i političkim konkurentima. Mnogo lakše, u tom slučaju, bilo bi i samoproklamovanom knjazu Milošu današnjice jer ne bi morao da se onoliko zlopati trpeći "božju kaznu" u vidu Mlađana Dinkića, predstavljajući "gromobran" koji štiti policiju (ili, beše, celu vladu?) i "izigravajući", prema sopstvenom priznanju, "finog i glupog ministra".\nJer, sam Mihajlović je, sasvim na vreme, precizno objasnio da budućnost valja graditi na novim ljudima, a ne na onima koji su, poput njega, učestvovali u vlasti u prethodnom sistemu – ali se nije našao niko da tu pouku ozbiljno shvati.\nObjašnjavajući zašto sam nije imao ministarsku funkciju u periodu između potpisivanja Dejtonskog sporazuma i početka priprema za rat na Kosovu, kada je njegova Nova demokratija bila deo koalicione vlade sa socijalistima i julovcima, Mihajlović je u oktobru 1999. za "Vreme" doslovce rekao: "Ja sam već jednom bio u vladi. Da se vraćam, da ne kažem na mesto zločina, to mi nije bio nikakav izazov. Mislim da svi mi koji smo bili u jednom pređašnjem sistemu, koji imamo to iskustvo, nismo dobar materijal za budućnost. Budućnost ne treba da se gradi na nama, nego na novim ljudima."\nA onda mu je, valjda, za trenutak popustila koncentracija i neko je, kao onomad Slobodan Milošević, uspeo da ga "prevede žednog preko vode" i ubedi da, kao kompromisno rešenje već solidno zaraćenih Demokratske stranke i Demokratske stranke Srbije, početkom 2001, prihvati mesto "privremenog" ministra unutrašnjih poslova. I tako su počele sve one brojne prozivke njegovog imena, koje su ovih dana samo kulminirale: Mihajlovićevu ostavku tražili su mnogi – Sindikat policije, Šešeljevi radikali, DSS i mnoštvo drugih stranaka i organizacija. U raznim situacijama, takvim činom i sâm je umeo da zapreti: jednom, reklo bi se, sasvim ozbiljno – u vreme pobune "crvenih beretki" – pa je potpredsednik Vlade Čedomir Jovanović, po sopstvenom priznanju, morao da cepa papir sa već napisanim tekstom ostavke.\nMUP NIJE GLUP: Morao je Dušan Mihajlović tokom postmiloševićevskog ministrovanja i da objašnjava zašto ga nije trebalo shvatiti ozbiljno kada je, recimo, samouvereno i više puta ponovljajući, tvrdio da je ubistvo vlasnika "Dnevnog telegrafa" i "Evropljanina" Slavka Ćuruvije "rešeno sa stanovišta policije". Neobično obdaren za verbalno izražavanje (po internetu i danas kruži tonski zapis jednog od njegovih briljantnih govorničkih pasaža – "sada nemamo jednu vladu sa ove strane Save, a drugu sa druge strane vlade... ovaj, Dunava... odnosno Save"), morao je i da demantuje tvrdnje o prisluškivanju političkih protivnika i stranih ambasadora. Pripala mu je i dužnost da ćuti na temu realizacije najavljenog obračuna sa ključnim ljudima policije iz mračnog miloševićevskog perioda u vidu rokade istih tih ljudi po važnim pozicijama u istoj toj "reformisanoj policiji". A morao je i da javno prizna da se "oseća odgovornim i da ima problema" zbog ubistva premijera Zorana Đinđića, ali i da ustvrdi kako smatra da je preduzeo sve što je mogao da se to ne dogodi. Posle istrage koja je pokazala da je Đinđića ubio pripadnik policije, i to nakon tri neuspela pokušaja atentata (Limes, Kopaonik, savezna skupština), uprkos tvrdnjama Đinđićevog telohranitelja o brojnim propustima u lancu premijerovog obezbeđenja, Mihajlović je s uobičajenim mirom objasnio građanstvu da se "jasno pokazalo da nije bilo zavere i da propusti koji su učinjeni nisu mogli da spreče atentat". Uostalom, to je utvrdila i komisija čiji je zadatak bio da istraži da li je bilo propusta u premijerovom obezbeđenju, na čijem je formiranju, kako voli da istakne, lično insistirao.\nA onda su, iz dva pravca, stigle neprijatne vesti koje su političara i biznismena izbacile iz uobičajenog raspoloženja. Iz Haga je stigla optužnica protiv četvorice vojnih i policijskih komandanata iz vremena rata na Kosovu, među kojima je i drugi čovek Mihajlovićeve policije, načelnik Resora javne bezbednosti, general-potpukovnik Sreten Lukić. Ne baš sasvim iznenađujući dopis iz Haga naterao je ministra da naprasno promeni odnos prema Sudu, čije je zahteve za izručenjem donedavno bez gunđanja izvršavao: "Ako Lukić ode u Hag, nema tog policajca koji će sa voljom i bez razmišljanja braniti zemlju od terorista, nema tog inspektora koji će bez kalkulacija vijati Legiju i noćima ne spavati zbog nerešenih slučajeva Ćuruvije i Pantića, i zato nema više smisla izigravati finog i glupog ministra. MUP nije više glup, a neće biti tako fin kao dosad" , rekao je Mihajlović, precizirajući da, ako nekome to zvuči kao pretnja, "to je, svakako problem njegove nečiste savesti". Osim tvrdnje koja nije pretnja, ministar policijski otkrio je i da "stiže glas" da će i protiv njega biti potpisana haška optužnica "na osnovu dokaza koje su pružila trojica haških zatvorenika da je parama iz primarne emisije finansirao paravojne formacije".\nNe mnogo prijatnije vesti objavljene su i u Beogradu, gde su, kako je ustanovila Mihajlovićeva preimenovana stranka, "miševi sa kalašnjikovima" pokušali "da izgrickaju državu", pri čemu je "očigledno da je poslednja prepreka miševima sa kalašnjikovima ministar Mihajlović, a kap koja je miševima sa klašnjikovima prelila čašu jeste poverenje koje ministar Mihajlović ima u svoju policiju i policija u svog ministra". Liberali Srbije, kako se nekadašnja Nova demokratija zove od 9. marta ove godine, odbili su da objasne u kome su prepoznali naoružanu sitnu životinjsku vrstu koja bi grickala državu da nije lidera njihove stranke. Prema opšteprihvaćenom prevodu na uobičajeni jezik, međutim, inspirisani pisac živopisnog stranačkog saopštenja mislio je na predstavnike G 17 plus koji su, iznošenjem optužbi za sukob interesa i nanošenje ozbiljne štete državnoj kasi, upravo ovih dana pokušali da još jednom provere ocenu o briljantnom talentu za opstanak na vlasti, davno uočenom kod brkatog Valjevca.\nJer, ukoliko je kriterijum za političku uspešnost dužina participiranja u vlasti nakon smrti Josipa Broza, Dušan Mihajlović u Srbiji ima samo jednog potencijalnog konkurenta – potpredsednika Vlade Nebojšu Čovića (njih dvojica su, povremeno i po potrebi, u koaliciji DAN, koju sem Mihajlovićeve i Čovićeve stranke čini i Demokratski centar Dragoljuba Mićunovića). Svi ostali današnji srpski zvaničnici, iz tog ugla gledano, imaju se smatrati totalnim amaterima.\nŽivot u opoziciji\nCIA NE SPAVA: Prve političke lekcije Mihajlović je savladao u rodnom Valjevu. Rođen je 27. septembra 1948, partijsku knjižicu je zaslužio već u trećem razredu gimnazije, zahvaljujući odličnom uspehu u školi i ozbiljnoj dozi iskazanog aktivizma ("drugovi su me od 7. razreda osnovne škole pa do kraja gimnazije birali za predsednika odeljenske zajednice, u prvom razredu gimnazije napravio sam Društvo prirodnjaka koje se bavilo arheologijom, u drugom razredu bio sam skaut, pa istraživač i tu logiku i organizaciju zadržao sam i danas") i uprkos lošoj oceni iz vladanja i tada ne sasvim uobičajenom velikom poštovanju prema vladici Nikolaju Velimiroviću i Crkvi. Diplomirao je na Pravnom fakultetu u Beogradu, ali je na čaršiju mnogo jači utisak od pravničke diplome ostavilo nekoliko godina rada u Službi državne bezbednosti u Valjevu, odakle potiče i nadimak – Dule CIA. "Na pokušaj diskvalifikacije zbog mog rada u Odeljenju SDB RSUP-a u Valjevu, davno sam rekao da je bolje profesionalno i javno raditi par godina za platu nego doživotno dobrovoljno i tajno, kao neki moji kritičari", reći će tim povodom Mihajlović, u pismu građanima "poslatom" ove jeseni, nakon prvih prozivki iz G17 plus.\nNakon školskih funkcionerskih vežbi, prve ozbiljne političke funkcije Mihajlović je zabeležio u biografiju takođe u Valjevu, gde je bio potpredsednik, pa predsednik gradske vlade, a onda i gradonačelnik. Prema sopstvenom sećanju, u to vreme je "okupljao sve Valjevce bez obzira na njihovu političku pripadnost, a kulturu pretvorio u najbolju investiciju". A onda je, baš nekako u vreme završetka Mihajlovićevog gradonačelničkog mandata, Slobodan Milošević, u to vreme (1989) na vrhuncu svoje popularnosti, došao na ideju da Mihajloviću ponudi funkciju potpredsednika "prve nepartijske, tranzicione vlade koja je trebalo da obezbedi reformu i prelazak iz komunističkog u višepartijski sistem parlamentarne demokratije". Dobitnik primamljive ponude je, kako tvrdi, tada verovao da je njegova obaveza da ostane u Valjevu i "prihvati se nekih obaveza u Krušiku".\n"Sedam dana nisam spavao smišljajući kako da mu objasnim da tu ponudu ne mogu da prihvatim, a onda se ispostavilo da je naš susret trajao pet minuta i da sam bio pobeđen", opisao je, sa bezbedne vremenske udaljenosti, prvo od, prema sopstvenom priznanju, tri "prevođenja žednog preko vode" koje mu je Milošević priredio.\nPRIJATEljI: Prva etapa saradnje sa Miloševićem završila se relativno brzo, a povod je bio stvaranje Socijalističke parije Srbije i preuzimanje imovine i Saveza komunista i Socijalističkog saveza, suprotno Mihajlovićevom zalaganju da se SK transformiše u socijaldemokratsku partiju, a da se imovina Soc-saveza dâ opoziciji. Zahvaljujući tome, međutim, Mihajlovićevi liberali danas mogu da se hvale kako su jedna od prvih političkih partija osnovanih u Srbiji po uvođenju političkog pluralizma (deo bivše omladinske organizacije SK, koji nije sebe video u ulozi podmlatka SPS-a, osnovao je Socijaldemokratski savez mladih Srbije, koji se, potom, 10. jula 1990, udružio sa nekoliko gradskih pokreta, od kojih je najveći nastao u Valjevu). Ime stranci dao je Mihajlovićev lični prijatelj Dobrica Ćosić, program je, najvećim delom, napisao takođe prijatelj Ljuba Tadić, a na osnivačkoj skupštini govorio je još jedan Mihajlovićev prijatelj – Matija Bećković. Niko od njih, međutim, kao ni drugi Mihajlovićevi prijatelji zvučnih imena, kao što su Ljuba Popović, Desanka Maksimović ili Brana Crnčević, nije uzeo partijsku knjižicu ND-a.\nMnogo više reči Mihajlović je morao da potroši objašnjavajući razloge za obnavljanje saradnje sa Miloševićem, u februaru 1994, nego za prvu epizodu iz tog serijala. U parlament Srbije ND je, naime, tada ušla kao članica opozicionog DEPOS-a, pa Mihajlović i danas mora skepticima da garantuje svojom "ličnom čašću i svim drugim što čovek ima na moralnom, političkom i materijalnom planu" da među četiri poslanička glasa, koji su u momentu izbora predsednika Skupštine socijalistima obezbedili većinu, nije bilo glasova ND-a. Ipak, uz tvrdnju da je to glasanje pokazalo da je "opozicija probušena i da SPS ima partnere za formiranje vlade" i uz obrazloženje da je motiv za donošenje mnogo krtikovane odluke bila želja da se "kuća popravi i spolja i iznutra", ND je ušao u vladu i pomogao režimu da izgradi nešto prozapadnog i mirnodopskog imidža (upravo se Mihajlović prvi setio da se založi za ulazak u Partnerstvo za mir, recimo, a ND je podneo i Predlog zakona o privatizaciji, koji je u parlamentu usvojen u znatno izmenjenom obliku). Sloga je trajala do sledećih izbora, na kojima su novodemokrate nastupile u koaliciji sa SPS-om i JUL-om – Miloševićeva potreba da, ulaskom u savez sa radikalima, najavi novu ratnu fazu, označila je kraj te faze participacije ND-a u vlasti.\nRazni izvori su tih godina tvrdili da je ulazak članice DEPOS-a u Miloševićevu vladu unapred odobrio Vuk Drašković i njegov Srpski pokret obnove. ("Ti uđi, jer ako uspeš, svi smo pobedili, a ako ne uspeš, makar nismo svi izgubili", navodno je tvrdio Drašković.) Drugi izvori su, opet, tvrdili da je pravi razlog bio poslovne, a ne političke prirode. Prema jednoj školi mišljenja, naime, Mihajlović i nije naročito vešt trgovac i bio je gotovo prinuđen da uđe u koaliciju sa socijalistima kako bi njegova firma Lutra (vidra) izašla iz nevolja (pominjao se i navodni kredit od oko 500.000 nemačkih maraka, dobijen od Karić banke, koji je nekako valjalo vratiti). Tih godina, navodno, Lutra (formirana 1991) nije imala preteranog uspeha u poslovima sa malinama i bikovima, a profitirala je "samo" na cementu.\nSKAUT: Dušan Mihajlović\nVIDRA NA ISPITIVANjU: Druga škola mišljenja, pak, govori o izrazitom poslovnom umeću i enormnom bogatstvu Dušana Mihajlovića, ali i drugih članova stranke, za koju deo javnosti veruje da je pre interesna grupacija, nego politička organizacija (na šta Liberali mogu da uzvrate činjenicom da pripadaju Liberalnoj internacionali, koja je u oktobru ove godine u Dakaru izabrala baš Mihajlovića za potpredsednika organizacije). Sam Mihajlović, izgleda, ne misli da je preterano bogat – kao danas Dinkiću, nekada je i Zoranu Đinđiću na kritike odgovarao ponudom da zamene imovinu (ponuda Dinkiću još je bogatija – Mihajlović je potpredsedniku G17 plus ponudio da se obojica povuku iz politike).\nDinkićev G17 plus možda se ne slaže sa ocenom o poslovnom umeću lidera Liberala Srbije, makar ne u onom smislu koji podrazumeva ravnopravno učešće u poslovnoj utakmici sa drugim konkurentima, ali se svakako slaže sa ocenom o Mihajlovićevom bogatstvu. Saopštenja G17 plus svakodnevno imaju nove momente, a prema izjavi Gorana Paunovića, predsednika Izvršnog odbora G17 plus, broj Mihajlovićevih firmi koje iz dana u dan otkriva ta stranka mogao bi porasti sa najčešće pominjanih 16 na čak 36 ili više.\nU najnovijem ratu između Dinkića i Mihajlovića, u kome bi, zbog prenošenja navoda G17 plus, prema najavi advokata ministra policije, i novinari mogli završiti na sudu, na račun Mihajlovića stigle su mnoge optužbe. Nakon već poluzaboravljenih tvrdnji G17 plus da je Mihajlović prikrio pismo mađarske policije nadležnom činovniku Uprave za borbu protiv organizovanog kriminala, kojim se traži provera nekih transakcija sa računa netom oporezovanih Nemanje Kolesara i Zorana Janjuševića, i da je tako pokušao da zataška aferu pranja novca, iz te stranke stigla je optužba da je zloupotrebljavajući službeni položaj, ministar omogućio firmi Arius, za koju tvrdi da je pod Mihajlovićevom vlasničkom kontrolom, da na tenderu za nabavku informatičke opreme za MUP dobije posao u vrednosti od oko dva i po miliona evra.\nNI MINISTAR NIJE GLUP: Iako Mihajlović lično tvrdi da nije "toliko glup da bi ušao u konflikt interesa" jer je "davno naučio da tamo gde jede hleb ne treba da pravi nikakve probleme", mnogima su Dinkićevi papiri delovali ubedljivo, pa se Beogradom raširio glas da je ministar policije podneo ostavku. Te priče demantovao je premijer Zoran Živković lično (ipak, uz dodatak da "niko nije vezan za fotelju" i da će svaki ministar odgovarati ako se utvrdi da je počinio prekršaj), a Mihajlović je, sa svoje strane, krenuo u kontraofanzivu, podnevši krivičnu prijavu protiv Dinkića, ali i predsednika Saveta za borbu protiv korupcije Verice Barać, koju je optužio za pronošenje lažnih optužbi.\nPred sudskim organima sada je zaista mnogo posla: moraće da provere navode G17 plus, samog Mihajlovića, kao i demantije MUP-a i firme Arius (koja tvrdi da Mihajlović više nije niti je u trenutku raspisivanja tendera bio akcionar tog preduzeća, kao ni firme Vidra info, u čijem se sastavu Arius nalazi – "bez obzira na to što u Srbiji nije donet zakon o sprečavanju sukoba interesa, Mihajlović je u aprilu 2001, po stupanju na dužnost ministra, otuđio svojih šest odsto u firmi Arius, što nije bio dužan ni po najrigoroznijim evropskim pravilima", tvrdi njegov advokat Aleksandar Lojpur). Na proveri će biti i anonimna prijava koja govori o neslaganju pokojnog premijera Đinđića sa tenderskim postupkom vezanim za dodelu posla firmi Arius, a u međuvremenu mediji su zatrpani novim skandaloznim otkrićima koje svakodnevno saopštavaju G17 plus (navodne mahinacije Mihajlovića i njegovih partijskih drugova) i Liberali Srbije (navodna zloupotreba položaja Mlađana Dinkića vezana za poslovanje Nacionalne štedionice).\nPriče su zaista zanimljive i raznovrsne – G17 plus optužuje prvog srpskog policajca da koristi položaj u vladi, kako bi u susretima sa stranim delegacijama privrednog karaktera pronalazio kupce za 3500 junadi i bikova koje uslužno tovi sedam srpskih farmi. Mediji pominju i navodnu poslovnu prevaru u kojoj je "stradao" izvesni Španac, u čiju je čast ND prošlog decembra priredio čuvenu novogodišnju žurku (pod sloganom "Čist kapitalizam") na kojoj su kubanske plesačice zabavljale više od 1500 gostiju stešnjenih u Klubu poslanika na Dedinju. Oglasio se i Samostalni sindikat kompanije IMPA iz Zemuna, koji podseća na tender za nabavku i opremanje policije s početka 2002, u čijem je delu, vezanom za nabavku 23.000 džepnih višenamenskih peroreza, i ta kompanija učestvovala. Posao je, prema tim navodima, dobila Lutra iz Valjeva, iako je imala ponudu skuplju za četiri marke po komadu.\nTezu o sveobuhvatnosti Mihajlovićevog poslovnog umeća mogli bi da potvrde i navodni dokazi o malverzacijama u vezi sa firmama na čijem su čelu Mihajlovićevi Liberali a koje je G17 plus prezentovao u utorak, baš u vreme nastajanja ovog teksta. Reč je o navodnom "naduvavanju" faktura sa 140.000 na 287.000 evra prilikom sprovođenja tendera za izgradnju magistralnog vodovoda Makiš–Mladenovac, pri čemu je ceo posao išao preko firme "Kolubara d.o.o. Mionica", čiji je većinski vlasnik, prema tvrdnji G17 plus, Miroslav Stefanović, funkcioner LS-a, a manjinski – Dušan Mihajlović.\nOsim istražnih organa, dosta posla imaće i građani, jer: "Ostaje na građanima Srbije da procene zašto gospodin Dinkić baš danas puca u ministra, i to istim mecima koje je već mafija koristila", pita Mihajlović, ističući da su o Dinkićevim tvrdnjama već pisali u vreme akcije obračuna sa organizovanim kriminalom zabranjeni listovi "Identitet" i "Nacional".\n"Sada se bar zna čije su vlasništvo bili ti listovi i, samim tim, čiji posao Dinkić nastoji da završi u duhu pisma koje je njegovom predsedniku, pred atentat, uputio gospodin Legija", naveo je Mihajlović u jednom od skorašnjih saopštenja.\n"Veliki Štetočina", kako Dušan Mihajlović već godinama zove Vojislava Šešelja, voleo je da za ministra policije ustvrdi da je – mason. Pre nego što je upoznao zatvorsku ložu u Ševeningenu, Šešelj je, tako, tvrdio da se "u Beogradu sukobljavaju, poslednjih godina, dve masonske lože", od kojih je jednu okarakterisao kao "Tapijevu, čisto kriminalnu, gde je bio i određen krug političara", dok je opisujući drugu naveo imena niz poznatih političara, među kojima i Mihajlovićevo.\nSam Mihajlović nije se mnogo obazirao na priče o masoneriji, tvrdeći da je svestan da živi u vremenu u kome nema nikakve šanse da demantuje laž, ali i da "u masoneriji nije bilo nečasnih radnji u smislu da je neko pratio vaš rad ili bio doušnik", kao i da su za njega "masoni udruženje građana, baš kao i društvo golubara".\nZavičajna priča o Dušanu Mihajloviću >\nSaga o Đuri Mutavom\nSeljačko u politici >\nIstraživanje - Legalizacija divlje gradnje >\nJovana Manić, Gordana Medić


Sniženje starosne granice za odlazak u penziju – RADIO TELEVIZIJA BOR\nSniženje starosne granice za odlazak u penziju\nBORSKI OKRUG – Na području Borske filijale PIO fonda, u četiri opštine borskog okruga, trenutno ima oko 35.000 penzionera iz kategorija: zaposlenih, samostalnih delatnosti, vojnih penzionera i poljoprivrednika. Fondu PIO-a svakodnevno pristižu i novi zahtevi za penzionisanje, posebno bivših zaposlenih koji su radom na rizičnim radnim mestima, uz beneficirani radni staž ostvarili i pravo na snižavanje starosne granice za odlazak u penziju.\n„Ono što je bitno za filijalu Bor jeste da u opštinama koje pokriva, u Borskom okrugu, posluju dva rudnika, gde su uslovi za sticanje prava najčešće starosne penzije po osnovu sniženja starosne granice, a uslov za to je rad na radnim mestima na kojima se staž računa sa uvećanim trajanjem. Takođe, na ovom području je i Hemijska industrija Prahovo koja već desetak godina radi smanjenim kapacitetom. U ovom preduzeću sproveden je postupak privatizacije i s obzirom da su četiri pravna lica pred završetkom stečaja, većem delu osiguranika treba izdati uverenja o navršenom stažu na beneficiranim radnim mestima“ kaže Verica Čarapić, direktor Filijale PIO fonda u Boru.\nStarosna granica, snižava se po osnovu rada u otežanim uslovima, na tzv. beneficiranim radnim mestima i određuje se na osnovu koeficijenta uvećanja.\n„Ako je stepen uvećanja staža 12/14, to znači da se za 12 meseci provedenih na radu priznaju dva meseca uvećanja, a uslov je da je osiguranik na tom radnom mestu proveo najmanje pet godina. U tom slučaju se starosna granica na svakih pet godina snižava za jednu godinu“. Kada se radi o koeficijentu 12/15, sam koeficijent govori da je reč o težim uslovima rada, štetnijim po zdravlje, koliko god da su poslodavci prilagodili proces rada, osavremenili i zaštiti zdravlje i težinu poslova sveli na neki opravdani proces, obaveza zaposlenog je da na tom radnom mestu provede četiri godine, da bi mu se starosna granica snizila za jednu kalendarsku. Da bi imao pravo na umanjenje starosne granice kod koeficijenta 12/16 radnik mora da na radnom mestu provede 3 godine, odnosno kod koeficijenta 12/18 godinu i 6 meseci“, ističe Verica Čarapić.\n„To su izuzetno teški poslovi, koji su štetni po zdravlje, sa otežanim uslovima rada i za sniženje potrebno je da zaposleni na tom radnom provede godinu i 6 meseci. Kod takvih radnih mesta najranije sniženje starosne granice počinje da se vrši od navršetka 50-te godine života. U svim ostalim kategorijama sa koeficijentom 12/14,12/15 i 12/16 najranije sniženje moguće je tek sa navršetkom 55 godina života“, kaže Verica Čarapić, direktor Filijale fonda PIO u Boru.\nOsiguraniku se snižava starosna granica ako je najmanje 2/3 od ukupno navršenog staža osiguranja ostvario na radnim mestima na kojima se staž osiguranja računa sa uvećanim trajanjem.\nSniženje starosne granice za odlazak u penziju, 10. decembar 2017 (RTV Bor)\nTags: beneficirani radni staz, odlazak u penziju, penzija, penzioneri, penzionisanje, PIO, snizenje granice, starosna penzija\nPrevious Rukotvorinama do zarade\nNext Postavljanje novogodišnjih ukrasa u Boru


(VIDEO) OPTUŽBE: Vučić je sa Haradinajem dogovorio upad ROSU, žele da Srbima ogade Kosovo! | Vesti Dana\nAleksnadar Vučić ima strategiju da građanima ogadi temu Kosova kako bi ga lakše priznao, a upad ROSU-a je on lično najavio samo par sati pre nego što se desio što sugeriše da ga je dogovorio sa svojim koalicionim partnerom u vladi Kosova Ramušom Haradinajem – kaže novinar Balkan.info Teša Tešanović.\nNajzanimljiviji detalj u vezi izveštaja o Kosovu u skupštini, je da je Vučić najavio upad ROSU i da se to jutro desio upad ROSU-a, što dovodi do zaključka da je Vučić gotovo sigurano upad dogovorio sa svojim koalicionim partnerom Haradinajem – kaže poznati novinar.\nKako Tešanović ocenjuje Vučić je pripremio dugoročnu strategiju kuvanja žabe, kako bi građanima ogadio temu Kosova i Metohija što bi mu olakšalo priznanje.\n„To je kuvanje žabe Srpskog naroda, jer se pokušava da se delu javnosti ogadi tema Kosvoa, ja to znam po emisijama kada u naslov stavite Kosovo i Metohija ta emsiija ima mnogo manje pregleda. jer ljudi više ne žele da čuju za tu temu. Stalno je Kosovo na naslovnim stranama, da bi se tim silnim bombardovanjem teme Kosova, pričanjem hoće da prizna, neće da prizna, skuvala žaba, ta tema više nikoga ne zanima i Vučić je postigao svoj cilj“.\nVučić pretnjama ratom stvara nelagodnost i strah od rata. Međutim ima problem u delu svog biračkog tela, jer se mnogi plaše rata, ali istovremeno ni po koju cenz ne žele da priznaju nezavisnost Kosova.\n„Imam prijatelja koji radi istraživanje javnog mnjenja i on mi kaže da kada radi istraživanje birača SNS i pita ih dal su za priznavanje Kosova oni su protiv. Koliko god on servirao njima u medijima oni nisu 100% progutali priču o Kosovu“ kaže novinar.


Pobeda pirata: Britanci više neće goniti ljude koji ilegalno skidaju igre, muziku i filmove! Pobeda pirata: Britanci više neće goniti ljude koji ilegalno skidaju igre, muziku i filmove! – Personal magazin\nBritanska vlada donela je prilično neočekivanu odluku pa od 2015. godine neće progoniti ljude koju sa interneta preuzimaju piratizovane video igre, filmove ili muziku. Kako je zaključeno, ne postoji efikasan…\nBritanska vlada donela je prilično neočekivanu odluku pa od 2015. godine neće progoniti ljude koju sa interneta preuzimaju piratizovane video igre, filmove ili muziku.\nKako je zaključeno, ne postoji efikasan mehanizam da se ovaj vid kršenja zakona zaustavi pa će umesto toga piratima biti samo poslata četiri pisma u kojima stoji da su njihove akcije ilegalne.\nMeđutim, osim toga, ništa neće biti preduzeto. Ranije kazne podrazumevale su da se piratima ukine internet konekcija i da se njihovo ime nađe na posebnom spisku, ali britanska vlada sad shvata da je mnogo bolje raditi na edukaciji ljudi i podizanju svesti o tome koliko je bitno plaćati za softver.\nNadajmo se da će na primeru Britanaca učiti i vlade drugih zemalja – više puta je dokazano da su upravo pirati ti koji više novca izdvajaju za kupovinu legalnog sadržaja, dobrim delom jer im se dopada ono što su prethodno ilegalno nabavili.\nRekli bismo da se situacija popravlja i u našim krajevima, najviše zahvaljujući rasprodajama na Steamu ali i mogućnostima da se igre za konzole relativno jeftino nabavljaju putem onlajn prodavnica.\nPobeda pirata: Britanci više neće goniti ljude koji ilegalno skidaju igre, muziku i filmove! was last modified: July 22nd, 2014 by Redakcija


Tresu se obećanja – rodiće se dugovi\nUkoliko bi se ispunila obećanja o merama ekonomske politike koja ovih daju pojedini istaknuti funkcioneri vladajuće koalicije, građane Srbije čekaju, u najmanju ruku, zanimljivi dani.\nNaime, po tim predlozima, javni dug bi se u vrlo kratkom roku mogao povećati za dve trećine, Narodna banka bi počela da štampa pare da bi finansirala privredni rast, dok bi stotine hiljada građana mogle ostati bez ušteđevine u bankama, a zaposleni u tim finansijskim ustanovama bez posla...\nIako to možda zvuči tek kao obično novinarsko preterivanje, sve te stvari su, prilično direktno, najavili čelnici stranaka buduće vladajuće koalicije. Doduše, to što političari obećavaju, pogotovo u Srbiji, ne znači i da će biti ispunjeno.\nNajagilniji je bio potpredednik SPS-a i generalni direktor Srbijagasa Dušan Bajatović, koji kaže da Srbija nije visoko zadužena zemlja i da treba da pozajmi u inostranstvu, najpre od Rusije, još deset milijardi evra.\nDržava Srbija je trenutno, domaćim i spoljnim kreditorima dužna nešto više od 15,5 milijardi evra. To iznosi oko 51 odsto godišnjeg bruto domaćeg proizvoda a, podsetimo, zakonskim odredbama o fiskalnoj odgovornosti, određeno je da učešće javnog duga zemlje u BDP-u ne bi smelo da bude više od 45 procenata.\nUkoliko bi država sada pozajmila još deset milijardi evra, učešće duga u godišnjem privrednom rezultatu zemlje bi se povećalo na više od 80 odsto.\nBajatović, međutim, kaže da Srbija nije prezadužena zemlja i tvrdi da bi smo, ukoliko bi uložili oko deset milijardi evra, za pet godina duplirali BDP na oko 60 milijardi evra – pre svega kroz ulaganja u poljoprivredu „gde je multiplikator jedan prema pet” – pa zaduženost države ne bi bila 50 odsto, nego upola manja.\nBajatović nije rekao, ali ta njegova računica podrazumeva da bi u tom scenariju srpska privreda rasla po godišnjim stopama od 15 procenata, što je rast duplo brži od kineskog, a pet-šest puta od nemačkog ili američkog. Jedino je ostalo nejasno zašto se te najmoćnije ekonomske sile sveta nisu dosetile tog „poljoprivrednog multiplikatora” pre prvog čoveka Srbijagasa.\nDruga Bajatovićeva ideja odnosi se na osnivanje razvojne banke radi obezbeđivanja kapitala privredi. Bajatović kaže da bi ta banka vrlo selektivno odobravala zajmove za poljoprivredu i mala i srednja preduzeća da proizvode samo za izvoz, a milijardu evra obezbedilo bi se od obveznica koje bi kupila Narodna banka Srbije.\nSlične predloge su ovih dana iznosili i pojedini ekonomisti, ali i neki istaknuti članovi Demokratske stranke, poput bivšeg ministra za privatizaciju Aleksandra Vlahovića. Ipak, drugi ekonomisti upozoravaju na to da otkup obveznica od NBS-a može značiti samo jedno – primarnu emisiju novca, odnosno inflaciju.\nBajatovićev partijski šef i mandatar buduće vlade Ivica Dačić zdušno je ovih dana podržao ideju da komercijalne banke na dve godine zamrznu potraživanja koja imaju od građana i privrede. Taj predlog potekao je od potpredsednice Delte Jelene Krstović, baš kao što je – zanimljivo – i ideja o novom zaduženju od deset milijardi evra od Rusa veoma popularna među čelnicima nekih tajkunskih kompanija.\nIpak, bankari upozoravaju na to da bi ostvarivanje takvog predloga nesumnjivo značilo i kraj rada banaka, ne samo tokom te dve godine nego i zauvek. Iako to nekome možda na prvi pogled i deluje primamljivo, to bi praktično značilo i gubitak posla za blizu 40.000 građana Srbije zaposlenih u bankarskom sektoru.\nBonus na penzije\nMeđu svim predlozima nekako je u javnosti najslabije primećen onaj najrealniji – PUPS-ov – o uvođenju trinaeste penzije za najsiromašnije penzionere. Po rečima potpredsednika PUPS-a Jovana Krkobabića, do kraja godine bi trebalo očekivati bonus ček za 390.000 penzionera koji primaju manje od 15.000 dinara mesečno. Zvuči humano, ali problem je u tome što je za ostvarenje te ideje potrebno dodatnih 50 miliona evra. Pitanje je samo kako, kad se zna da će država ove godine već potrošiti dve milijarde više nego što će prikupiti u budžetu.


Raste nivo reka u Kolubarskom okrugu – Nadlanu.com\nRaste nivo reka u Kolubarskom okrugu\nVALJEVO, 25. februara 2010. (Beta) - Posle topljenja snega i novih padavina nivo reka u valjevskom kraju je porastao, a najozbiljnija situacija je u opštini Ub, rečeno je u četvrtak agenciji Beta u toj opštini.\nZamenik predsednika opštine Sava Sarić rekao je za agenciju Beta da su nadležne republičke institucije dozvolile da se "reka Ub pusti u ribnjak u selu Dokmir, pa je tako Ub spasen od većih poplava". Sarić je dodao da reka Ub "odavno nije bila tako velika", dok se "špic vodostaja Tamnave očekuje noćas i sutra ujutru".\nOpštinski krizni štab je procenio da je ugroženo oko 200 domaćinstava, pa je zbog povećanog nivoa reka Kolubare, Uba i Tamnave proglašena redovna odbrana od poplava.\nNa ugroženom području su korišćeni mehanizacija i pumpe za izbacivanje vode, a meštanima je deljena voda za piće. U opštini Lajkovac, od Slovca do Ćelija, reka Kolubara je poplavila nekoliko stotina hektara oranica, a najteža situacija je u selu Nepričava, dok su u Lajkovcu ugrožena domaćinstva iza pruge Beograd-Bar, u blizini Železničke stanice.


Dogovorena saradnja opštine i Auto-karting kluba “Magnum” | Palelive.com\nPočetna Regija Istočno Sarajevo Dogovorena saradnja opštine i Auto-karting kluba “Magnum”\nISTOČNA ILIDŽA – Načelnik opštine Istočna Ilidža Marinko Božović i predsjednik Auto-karting kluba “Magnum” iz Istočnog Sarajeva Nedeljko Škrba dogovorili su zajedničke aktivnosti za septembar, kada će članovi Kluba, u saradnji sa lokalnom zajednicom, organizovati predavanja za učenike sa područja opštine s ciljem edukacije o bezbjednosti u saobraćaju i usmjeravanja njihove želje za brzom vožnjom na sportska auto-moto takmičenja, uz apel da u saobraćaju poštuju pravila.\nNa današnjem sastanku predstavnika “Magnuma” i Božovića dogovorena je buduća saradnja, te su predstavljene aktivnosti Kluba i planovi za naredni period, objavljeno je na zvaničnoj stranici opštine Istočna Ilidža.\nPotpredsjednika Kluba Davor Sikima rekao je da je njihova ideja da 1. avgusta, u okviru obilježavanja manifestacije “4. avgust” organizuju trku, tačnije auto-moto slalom, za šampionat BiH.\n“Trka bi se vozila magistralnim putem, od mosta u Vojkovićima do mosta u Krupcu“, istakao je Sikima.\nBožović je istakao da je vrlo važno podržati rad sportskih klubova, posebno onih koji ostvaruju značajne uspjehe, kao što je slučaj sa “Magnumom”.\nOn je napomenuo da Auto-karting klub “Magnum” iz Istočnog Sarajeva postoji dvije godine, da su vicešampioni BiH po generalnom plasmanu, ali da se o njima malo zna.\n“Mi ćemo sigurno podržati rad Kluba i organizaciju planirane trke”, naglasio je Božović.\nSekretar Kluba Dejan Vuković istakao je da njihovi članovi i takmičari, iako su istinski ljubitelji trka i automobila, u saobraćaju poštuju sva pravila, dok je brza vožnja rezervisana isključivo za stazu.\nAuto-karting klub “Magnum” iz Istočnog Sarajeva osnovan je u febraru 2018. godine i ostvaruje značajne rezultate na takmičenjima.\n(www.palelive.com / Srna / Foto: Opština Istočna Ilidža)\nAuto-karting klub "Magnum"\nPrethodni članakJugović: Cilj spriječiti širenje virusa u Studentskom centru i vrtiću\nNaredni članakDogovorene zajedničke aktivnosti sa Elektrotehničkim fakultetom UIS-a\nStidite se nisu vam dopustili u lukavici da napravite karting p ste dosli molili na palama da vam odobre sram vas bilo\n09/08/2020 12:52 PM


Ljubitelji dobrog šopinga svake godine hrle pred novogodišnje praznike kako bi pazarili kvalitetnu garderobu po povoljnim cenama. Turističke agencije organizuju prevoz, izlete, obilazak grada ili jednostavno samo kupovinu u Beču, Solunu, Budimpešti, Istanbulu…\nIzlet u Solun organizuje se svakog meseca i veoma je popularna destinacija za šoping ture, gde za 20 evra, koliko koštaju put i vodič, možete obići istorijske znamenitosti, ali i obaviti kupovinu.\nItalija će nedeljom zabraniti kupovinu u tržnim centrima\nZa razliku od Soluna, Beč je najpopularniji u decembru, međutim i tokom oktobra ima dobrih popusta, i to od 30 do 70 odsto. Jelena Nikolić, turistički radnik, kaže da je Beč popularna destinacija jer se u šoping centru na autoputu Beč–Budimpešta mogu naći kvalitetni komadi graderobe po izuzetno niskim cenama.\n- Za 30 evra, koliko košta šoping tura, ljubitelji kupovine mogu naći oko 600 brendova u 150 prodavnica, koliko ih ima. Ova destinacija je popularna u jesen jer i sada ima sniženja do 70 odsto, ali je svakako najbolje ići početkom decembra. U oktobru nema gužvi, pa se neki kupci odlučuju baš sada za put. S druge strane u samom Beču se pred Božić organizuju rasprodaje na otvorenom, pa je i to i te kako zanimljivo, ali i povoljno za kupovinu. Osim toga, ima i velikih robnih kuća koje u tom period daju znatna sniženja, dok ljubitelji poznatih svetskih brendova u tom periodu takođe mogu lepo da pazare po nižim cenama nego u drugim evropskim gradovima - objašnjava Nikolićeva.\nOsim Beča, popularna je i šoping tura do Budimpešte: u centru u Ulici Vaci garderoba se kupuje po znatno nižim cenama nego kod nas.\n- U Budimpešti se toliko toga može pazariti po povoljnim cenama, bilo da je u pitanju garderoba, hrana ili šta god drugo. Šoping tura za ovu destinaciju stoji 20 evra, a putovanje je popularno najviše tokom jeseni - dodaje Nikolićeva.\nSofija, odnosno Bugarska, takođe je popularna destinacija kada je šoping u pitanju i bez obzira na godišnje doba uvek privlači kupce. Jesen je ipak najbolja za šoping, ali je i decembar mesec kada počinju pripreme za Novu godinu.\n- Šoping tura do Sofije košta svega 10 evra. Putovanje je predviđeno tako da turisti tokom celog dana mogu kupovati u popularnom šoping centru. Cene su jeftinije u odnosu na našu zemlju, pa je ova destinacija toliko popularna među Srbima da mi organizujemo putovanja tokom čitave godine - kaže naša sagovornica.\nDecembar je uglavnom rezervisan za Istanbul: za putovanje i dva noćenja potrebno je izdvojiti između 70 i 100 evra za šoping turu sa autobuskim prevozom. Kapali čaršija ili Pokriveni bazar jedan je od najvećih i najstarijih pokrivenih pijaca na svetu sa više od 3.000 prodavnica koje privlače i do 400.000 posetilaca dnevno. Kožne jakne, mantili, nakit, porcelan, garderoba, na ovoj pijaci sve se može naći. Osim Kapali čaršije, u Istanbulu se nalazi veliki broj tržnih centara.


Konferencijske stolice Arhive - Kancelarijski nameštaj, stolice, recepcije, metalni nameštaj, opremanje poslovnog prostora - Anaks nameštaj\nZa efikasne sastanke važno je da imate udobne konferencijske stolice. Naše stolice za sastanke su funkcionalne, udobne i izrađene od visokokvalitetnih materijala.\nDrvena stolica Kent\nKonferencijska stolica A2610\nKonferencijska stolica Charlie drvo patchwork\nKonferencijska stolica Gamma\nKonferencijska stolica Origami bela\nKonferencijska stolica Origami ljubičasta\nKonferencijska stolica Sem drvo Patchwork\nKonferencijska stolica Sem metal bela\nKonferencijska stolica Sem metal crna\nSklopiva stolica Sabrina\nKonferencijske stolice su namenjene za upotrebu u salama za sastanke. Ove stolice uglavnom imaju manje podešavanja jer se na njima ne sedi više od tri-četiri sata dnevno. Bez obzira da li imate važan sastanak u konferencijskoj sali ili sarađujete na projektu, konferencijske stolice savršene su za svaki prostor predviđen za sastanke. Stolice za konferencije dizajnirane su tako da stanu oko konferencijskog stola i idealne su za kraće sedenje što ih čini savršenim za sastanke i projekte.


Online kursevi | kursevi.com\nImajući u vidu digitalno doba u kojem živimo gde je skoro sve dostupno online, učenje i rad na daljinu postalo je svakodnevica, a prednosti ovakvog vida usavršavanja i profesionalnog razvoja su brojne.\nU online svetu sve radne aktivnosti se mogu obavljati od kuće, a internet je danas obezbedio prostor za razvoj najrazličitijih oblika edukacije, i to za svakog.\nNajlakši put do uspeha u profesionalnoj karijeri su online kursevi – način učenja koji podrazumeva lako dostupno znanje, uštedu vremena i novca uz osećaj komfora. U ovom tekstu ćemo izdvojiti sve beneficije online učenja, ali i najaktuelnije online kurseve iz naše ponude.\nOsvrnimo se na najbitnije teme:\nZašto je učenje online pravi izbor?\nOnline kursevi – efekti i isplativost\nBeneficije online edukacije u odnosu na tradicionalnu nastavu\nVrhunski online kursevi za poslovni napredak\nDo sertifikata nikad lakše\nU mnogim školama i institutima širom sveta mogu se naći online programi učenja, što se pokazalo kao veoma efikasna metoda. Razvoj tehnologije u 21. veku je omogućio lak i brz pristup internetu, a samim tim i svim informacijama od velikog značaja.\nOno što se zahteva od polaznika je računar i dobra internet konekcija, a zauzvrat se nudi širok izbor programa koji polaznicima omogućavaju da do željenih znanja i kvalifikacija dođu na najbrži mogući način.\nZato je preporuka izabrati adekvatan online kurs koji pruža isplativo znanje i predavače koji olakšavaju sam proces učenja i koji mogu podeliti svoja najbolja iskustva.\nOnline kursevi su dizajnirani tako da odgovaraju potrebama savremenog čoveka, uz mogućnost individualnog pristupa, interaktivne časove i posvećene predavače, koji ažurno i u kratkom roku daju odgovore na sva pitanja.\nPoznato je da online diskusije i lako dostupne konsultacije predstavljaju zaštitni znak online kurseva, što ih u startu izdvaja od onih u tradicionalnoj nastavi. Obrazovne ustanove koje uz kurseve nude i praksu pružaju sjajnu priliku polaznicima da upoznaju potencijalne poslodavce. Sve češća praksa je ponuda najrazličitijih online kurseva na nekim od online platformi ili sajtova koji se izdvajaju po svojoj preglednosti, a koji su ujedno jedina mesta na kojima su unapred poznata očekivanja i ishodi pohađanja online nastave.\nNema sumnje da su online kursevi pravi izbor i da se pomoću alata za online komunikaciju može na efikasan način doći do pravih i relevantnih informacija.\nOnline nastava je preuzela vodeću ulogu kada je stručno osposobljavanje u pitanju jer se na taj način štedi vreme, koje biste u suprotnom utrošili na put, ali i novac (u većini slučajeva povoljnija je nego tradicionalni vid predavanja).\nUbedljivo jedna od najvećih prednosti je fleksibilnost, koja omogućava laku organizaciju poslovnih i drugih svakodnevnih obaveza, a ukoliko se desi da učesnik ne prisustvuje kursu u predviđeno vreme, može odslušati audio-zapis predavanja.\nOnline kursevi, vežbe i obuke nude širok spektar obrazovnih programa koji odgovaraju vašim interesovanjima, željama i ambicijama, a relevantni su za vaš posao.\nUkoliko neko zna jedan ili više stranih jezika, može proširiti fokus interesovanja i pohađati kurseve koji trenutno nisu dostupni u njegovoj zemlji, a veoma su traženi u svetu.\nZato se sa pravom može reći da je online učenje efikasnije u odnosu na tradicionalnu nastavu jer daje veće mogućnosti za usavršavanje, a cene su često pristupačnije od kurseva u učionici.\nOnline obrazovanje poslednjih godina sve više dobija na značaju, pogotovo zbog svoje fleksibilnosti i pristupačnosti, koje omogućavaju sticanje novih veština znatno većem delu populacije u odnosu na ranije.\nUčenje na daljinu je isplativo na duže staze, a zbog sve šire dostupnosti online edukacije, mnogi se odlučuju baš na ovakav vid učenja, ali i usavršavanja.\nOnline edukacija ubedljivo odnosi pobedu u odnosu na tradicionalni vid nastave ako se u obzir uzmu ogromno interesovanje i popularnost kurseva iz najtraženijih i najperspektivnijih oblasti.\nOnline kursevi dominiraju internetom zbog sledećih razloga:\nveliki izbor edukativnih programa;\nniski troškovi edukacije;\nveća fleksibilnost u organizaciji vremena;\nodsustvo geografskih barijera;\npovećana produktivnost i komfornost.\nDa bi se razbile sve sumnje, pohađanje online kurseva ne znači puko praćenje nasnimljenih materijala, već aktivno i interaktivno učestvovanje u realnom vremenu tako da, iako se oni prate od kuće, svaki učesnik je podjednako deo zajednice.\nKako bi se potvrdio njihov kvalitet, treba pomenuti da, osim toga što ih drže vrhunski predavači koji su eksperti u svojoj oblasti, online kursevi su i fokusirani na praksu i aktuelno i primenjivo znanje koje pojedinci mogu odmah da iskoriste na tržištu rada.\nZahvaljujući navedenim prednostima veliki broj polaznika kurseva tradicionalne nastave se posle nekog vremena ipak odlučuje za online programe.\nSve je više zainteresovanih za sticanje novih veština i usavršavanje postojećih usled pojave novih zanimanja i sve veće potrebe za kvalifikovanim radnicima.\nNa našem sajtu se mogu pronaći tržišno orijentisani kursevi koji su prošli proveru kako stručnjaka, tako i ogromnog broja naših polaznika.\nKursevi.com je platforma za sticanje znanja i veština kojoj se može pristupiti sa bilo koje lokacije. Čine je online kursevi iz najpopularnijih oblasti današnjice, koji su razvrstani u sledeće segmente:\nZanati i prekvalifikacije\nNajpopularniji su kursevi jezika (a posebno kursevi engleskog jezika) i kursevi programiranja. Imate mogućnost da preko naše online platforme izaberete jezik koji želite da učite ili steknete najtraženije IT veštine, a svaki kurs sadrži najkorisniji edukativni materijal i testove.\nPotrebno je samo pronaći kurs koji odgovara vašim potrebama, a sertifikat koji se na kraju dobija ima verodostojan kredibilitet.\nNa online platformama se mogu pronaći i besplatni kursevi, koji takođe pružaju mogućnost edukacije u različitim oblastima, a na YouTubeu tutorijali na kojima organizatori kurseva drže kratka predavanja.\nSticanje novih znanja i veština je postalo praktično obavezujuće u savremenim uslovima obrazovanja, pa samim tim naše usavršavanje ne prestaje onda kada uzmemo fakultetsku diplomu u ruke.\nS obzirom na svet koji se brzo razvija i koji od nas zahteva da budemo izvori znanja i informacija, dodatnog usavršavanja nikad nije dosta. Otuda dolazi i potreba za online nastavom koja pruža znanja dostupna u svakom trenutku i na svakom mestu.\nNakon završetka kurseva svi dobijaju sertifikat, koji otvara vrata jakih kompanija i na taj način svima daje mogućnost da stečena znanja i nove veštine praktično primene u poslovnom svetu.\nPrijava za kurs je dostupna svima onima koji žele da steknu zvanje budućnosti, a organizatori kurseva su obrazovne ustanove, kao i centri za strane jezike i instituti.\nOnline kursevi definitivno pružaju priliku da tehnologiju koristite u prave svrhe, steknete isplativa znanja i krenete na put profesionalne i profitabilne karijere.\nZavršen kurs ujedno znači i početak vašeg uspeha na poslovnom planu.\nZapočnite profesionalnu karijeru i izaberite najtraženije zanimanje današnjice.


Studiranje i posao u Kanadi uz veliki popust i mogućnost stipendiranja | Strani jezici, škole jezika i jezička putovanja verbalista\nStudiranje i posao u Kanadi uz veliki popust i mogućnost stipendiranja\n21-okt-2018 · by Verbalist\nDanas donosimo sjajne vesti za sve one koji planiraju da se stručno usavršavaju i rade u Kanadi. Ova godina pokazala se kao veoma uspešna za upis naših polaznika na programe škole School of Customer Service koja se nalazi pod okriljem koledža ILAC, vodeće obrazovne grupacije u Kanadi. Kvalitetni programi, kanadsko obrazovanje i mogućnost zaposlenja odmah po dolasku u Kanadu jesu u velikoj meri doprineli vašem velikom interesovanju, ipak za mnoge polaznike specijalne, povlašćene cene koje smo obezbedili za naš region bile su presudne za donošenje odluke o upisu. Studiranje, plaćena radna praksa i posao u Kanadi postaju još bliži u 2019. a evo i zašto:\nSPECIJALNE CENE za područje bivše Jugoslavije (bez Slovenije)\nObrazovna grupa PRODIREKT i jezička mreža Verbalisti obezbedili su i u 2019. godini za polaznike iz Srbije, Crne Gore, Makedonije, Bosne-Hercegovine i Hrvatske upis po specijalnim, znatno sniženim cenama. Ne propustite ovu zaista jedinstvenu priliku da upišete jedan od programa School of Customer Service ili School of Business i da, uz plaćeni rad/praksu, usavšite svoje poslovne sposobnosti i znanje engleskog.\nSTIPENDIJE U IZNOSU DO 1.500 američkih dolara za prolećne i letnje upisne termine za obe škole!\nKoledž ILAC i PRODIREKT dodeljuju nadarenim i izuzetno uspešnim studentima stipendiju u iznosu od čak $1.500 za izvršen upis u martu, aprilu ili maju. Stipendisti postaju ambasadori koledža ILAC i kompanije PRODIREKT i imaju zadatak da prenose svoja iskustva sa školovanja i boravka u Kanadi. Pored zemalja sa područja bivše Jugoslavije, polaznici iz Mađarske, Slovačke, Rumunije, Bugarske, Albanije i Grčke takođe imaju pravo da apliciraju za pomenutu stipendiju. Stipendije se dodeljuju mesec dana pre početka svakog programa, a zbog njihovog ograničenog broja i velikog interesovanja najtoplije preporučujemo što ranij upis.\nPrvi programi startuju već 2. januara (za School of Customer Service) i 7. januara (za School of Business). Škola School of Customer Service objavila je 8 upisnih rokova, a School of Business 5 termina.\nDetalje programa, visinu školarina, upisne rokove, foto galerije i video priloge možete pogledati na sledećim linkovima:\nPohađajući programe ILAC koledža dobijate upravo ono što nedostaje obrazovnim sistemima našeg regiona – sticanje pragmatičnog znanja i savremenih poslovnih veština u uslovima jedne krajnje tržišne ekonomije i to uz mogućnost zaposlenja odmah po dolasku u Kanadu. Koledž na nedeljnom nivou objavljuje poslove i organizuje sastanke sa poslodavcima. Kroz učenje, rad i život u Torontu ili Vankuveru svakodnevno usavršavate i engleski jezik.\nUkoliko vaš engleski nije na odgovarajućem nivou za upis u jednu od ILAC škola ili pak želite da upišete klasične kurseve engleskog jezika, kliknite ovde za učenje engleskog u Torontu ili ovde za engleski u Vankuveru. ILAC je najveća u Kanadi i jedna od najuglednijih škola engleskog jezika u svetu, sa brojnim međunarodnim akreditacijama i osvojenim nagradama.\nMultikulturalnost i dinamiku koju ćete osetiti u koledžu ILAC nagoveštavamo video prilogom u nastavku, a vama ostaje da ne propustite ovu jedinstvenu priliku i da u pravom smislu ostvarite moto našeg partnera – Dream Big!\nPosted In: IZDVAJAMO, promocije, Studiranje u inostranstvu\nTagged: posao u Kanadi, studiranje u Kanadi


Ništa od ''Srpske lige'', u Sokobanji bez golova\nSUDIJA PONIŠTIO GOL SVRLJIGU\nNišta od “Srpske lige“, u Sokobanji bez golova\nSudija poništio pogodak Đorđevića u 45′ miutu, te je FK “Svrljig“ u drugom baraž meču sa “Ozrenom“ ponovo odigrao nerešeno, ali ovog puta bez golova.\nU baražu za “Srpsku ligu Istok“ snage su odmerili “Svrljig“ i ekipa “Ozrena“ iz Sokobanje, a utakmice su odigrane u nedelju, 22. juna, u Svrljigu kada je rezultat bio nerešen 2:2 i danas, u Sokobanji, gde je meč završen 0:0.\nDiskutabilna situacija dogodila se na kraju prvog poluvremena kada je napadač plavaca, Vladica Đorđević, sa samo nekoliko metara matirao čuvara mreže “Ozrena“, ali je njegova radost trajala nekoliko sekundi, odnosno dok pomoćni sudija nije reagovao podizanjem zastavice.\nI pored solidne igre i nekoliko dobrih prilika fudbaleri “Svrljiga“ nisu uspeli da postignu gol.\nDa nevolja bude veća u 55′ minutu isključen je golman “Svrljiga“, Mario Bizjak, nakon starta van šesnaesterca.\nFK “Svrljig“ nastavilja takmičenje u “Niškoj zoni“ i u narednoj sezoni važiće za favorita za ulazak u viši rang.\nBaraž, Fk Svrljig, Fudbal, Ozren\nPrevPrethodna24.06.2014./ Nevreme u Svrljigu\nSledećaNevreme protutnjalo SvrljigomNext\nznaci poprdeli smo ga\ndzabe vam novci moji nsinovci\nAjte Milane i Boro da nam FK „Svrljig“ sledeće sezone bude prvi u Niškoj zoni, nego da se obere bostan kao što je to sinoć uradio grad. Hoću reći da naši fudbaleri dobro nauče lekciju od ove sezone, kako se ne bi opet našli na kraju sa opravdanjem da im je sudija ili neki drugi krivi Stojko kriv za neuspeh prelaska u viši rang takmičenja. Podržimo mi naše dečake da idu u taj klub da igraju fudbal, pa će i neki novi genijalac zablistati i povući ka višem nivou takmičenja. Hajte ljudi da naša deca imaju mesto gde svou energiju mogu da prazne na sportski način. Eto mogli bi da vidimo kako uprava kluba gleda na prijateljske utakmice sa bratskim slovencima, ali i sa timovima iz partnerskih gradova u Italiji i Nemačkoj. Za početak moglo bi se videti sa Slovencima i Italijanima jer su bliži od Nemaca, a umesto ovoh zadnjih da dodju ovi preko puta, u Bugarskoj, iz grada Loma. Šta o tome kažete navijači FK „Svrljig“????.


Počinje Otvoreno prvenstvo Srbije u golfu Golf Vest Srbija Sport\nPrema njenim rečima, na dva veoma zahtevna terena svoje znanje, pored srpskih, prikazaće i golferi iz Slovenije, Hrvatske, Bosne i Hercegovine, Makedonije, Švajcarske, Engleske, Danske, Francuske, Nemačke i Sjedinjenih Američkih Država.\nOna je dodala da su otvaranjem novog golf terena "Centar" u Žablju kod Zrenjanina, koji ima devet rupa, stvoreni uslovi za ozbiljniji pristup takmičenjima u ovom, u svetu veoma popularnom sportu.\nU okviru prvenstva, čiji su organizatori klubovi "Beograd" i "Centar", biće održan i šampionat Srbije u juniorskoj konkurenciji\nU kategoriji "A" (profesionalci) takmičenje će se odvijati na terenima kluba "Beograd" na Adi Ciganliji, dok će žene, juniori i takmičari iz kategorije "B" nastupiti na novim terenima kluba "Centar" u Žablju.\nGolubović je poručila da će uskoro biti otvorena i specijalizovana prodavnica golf opreme u okviru kluba "Beograd" i dodala da se planovi kluba odnose i na otvaranje prvog "indoor golf centra".\nU okviru tog centra radiće dva najmodernija golf simulatora u ovom delu Evrope na kojima će golferi, ali i oni koji žele da nauče pravila ovog sporta, moći da igraju i treniraju tokom cele godine, nezavisno od godišnjeg doba i vremenskih uslova.\nBeta - 11:16 17/09/2009


BOLTON - Globo-lighting Globo-lighting\n9.266,00 RSD 8.339,40 RSD\nOvaj moderan, funkcionalan, pravougaon (33cm X 11cm) i praktičan trostruki spoljašnji reflektor izrađen je od aluminijuma boje antracita i prozirnog stakla. Ima dva nezavisno pokretna i jedan fiksni element, koji emituju svetlost od 800 lumena, prijatne tople bele boje (3000 Kelvina). Sa stepenom zaštite , ova zidna lampa je apsolutno za upotrebu na otvorenom.\nOvaj moderan, funkcionalan, pravougaon (33cm X 11cm) i praktičan trostruki spoljašnji reflektor izrađen je od aluminijuma boje antracita i prozirnog stakla. Ima dva nezavisno pokretna i jedan fiksni element, koji emituju svetlost od 800 lumena, prijatne tople bele boje (3000 Kelvina). Sa stepenom zaštite IP44, ova zidna lampa je apsolutno za upotrebu na otvorenom.\n12.633,00 RSD 11.369,70 RSD\n3 reflektora, fleksibilna\n3.788,00 RSD 3.409,20 RSD


Finansijska podrška Općine Novo Sarajevo i BBI banke za start-up kompanije – Biznis.ba\nNaslovnaBiHFinansijska podrška Općine Novo Sarajevo i BBI banke za start-up kompanije\nFinansijska podrška Općine Novo Sarajevo i BBI banke za start-up kompanije\nobjavljeno 25. jan 2019. u 15:49\nNačelnik Općine Novo Sarajevo Nedžad Koldžo i predsjednik Uprave BBI banke Amer Bukvić potpisali su danas ugovor o subvencioniranoj liniji za start-up kompanije s područja Općine Novo Sarajevo.\nRiječ je o posebno kreiranoj liniji za finansiranje start-up biznisa koji su uspješno okončali učešće u Programu „Inkubator poslovnih ideja za start-up biznis“, koji Općina Novo Sarajevo provodi sa Projektom zapošljavanja mladih (YEP), uz podršku Vlade Švicarske.\nZahvaljujući subvenciji Općine Novo Sarajevo, start-up kompanije registrovane na području Općine sredstva iz ove linije mogu realizovati u BBI banci po subvencioniranoj stopi od 0 posto.\nNamjena sredstava je finansiranje obrtnog kapitala i investicija, uz prezentiranje biznis plana, na rok do 24 mjeseca, sa mogućnošću korištenja grace-perioda do devet mjeseci, saopćeno je iz Općine Novo Sarajevo.\nKoldžo ističe da je finansiranje start-up kompanija samo jedna je od niza mjera koje ta općina od 2016. godine provodi u okviru Programa aktivnog zapošljavanja, a za ovu godinu planirana su sredstva u iznosu 536.000 KM.\nU okviru realizacije Programa mjera za podsticanje zapošljavanja Općine Novo Sarajevo – Programa sufinansiranja samozapošljavanja, u prethodnom periodu su potpisani ugovori sa 28 aplikanata koji su ispunili uslove javnog poziva.


You are at:Home»Konferencije»Panel diskusija: Problemi i rešenja internet bezbednosti\nBy Zoran Kovacevic on\t 11.10.2017 Konferencije\nPozivamo Vas na panel diskusiju “Problemi i rešenja internet bezbednosti”, koju Fondacija “Registar nacionalnog internet domena Srbije” (RNIDS) organizuje 17. oktobra, od 11.00 do 13.00, u Centru za promociju nauke, Kralja Petra 46, u Beogradu.\nO primerima „fišinga“ i sličnih onlajn prevara u Srbiji, govoriće Branko Stamenković, posebni tužilac za visokotehnološki kriminal, iz Posebnog tužilaštva za VTK u Beogradu.\nAleksandar Pavlović, sistem inženjer kompanije „Coming“ iz Beograda, održaće prezentaciju na temu „Kako sam preživeo napad kriptolokera“.\nKako RNIDS brine o bezbednosti nacionalnih internet domena .RS i .SRB, pokazaće u svojoj prezentaciji Žarko Kecić, v.d. direktora RNIDS-a i rukovodilac Sektora IKT servisa.\nGost iz Rusije je Aleksandar Venedjuhin (Aleksandr Venedюhin), istraživač iz Tehničkog centra za Internet (Technical Center of Internet – TCI). On govori o DNSSEC-u i iskustvima njegove implementacije u Rusiji.


Knjiga aforizama Milana Pantića „ Sitno samljeveno“ predstavljena Zvorničanima – ASinfo Portal\n„Narod želi promjene zato poslanici mjenjaju partije “, „ Prelistavajući udžbenike, shvatio sam da neznanje mog djeteta ima saveznike „, „ Ne moraš reći šta si mislio, pa nismo se posvađali“, samo su neki od aforizama u najnovijoj knjizi „ Sitno samljeveno“ koje je naš sugrađanin Milan Pantić sinoć predstavio Zorničanima.\nPredstavljajući knjigu, on je rekao da su njegove misli pretvorene u aforizme odraz vremena u kome živi i radi. „Inspirišu me svakodnevna društvena dešavanja koja se mogu okarakterisati kao nepravda, ali nije mi cilj da ih ispravljam, nego da ukažem na neke pojave posmatrane ‘sa druge životne strane’ iz koje se primjećuju devijacije u moralnom i materijalnom smislu pjedinca ili grupe“, rekao je Pantić.\nIstičući da njegovi aforizmi nastaju u trenutku razmišljanja o nekoj iskrivljenoj društvenoj „slici“, Pantić je rekao da se dešava da napiše nekoliko aforizama u toku dana.\nOn je dodao da nije sklon tome da aforizam bude uspješna igra riječi, već da mora imati poruku i cilj, a cilj je da društvo u kojem živimo bude kvalitetnije, moralnije, poštenije i da ga kao takvo predamo svojoj djeci, mlađim naraštajima u nasleđe.\n„Na stvaranje knjige aforizama “Sitno samljeveno” imala je uticaja i pandemija virusa korona koja je ostavila dovoljno prostora za razmišljanju o mnogo čemu, jer je bilo ograničeno druženje, putovanje, jednostavno, korona je stvorila dovoljno vremena za razmišljanje o nekim pojavama koje ne primjećujemo u svakodnevim životnim obavezama“, rekao je Pantić.\nNašem sugrađaninu Milanu Pantiću ovo je druga knjiga aforizama, prva pod nazivom “Znam za jadac“ iz štampe je izašla davne 1994 godine. On je naglasio da mu je plan da i dalje aktivno piše i objavljuje aforizme u nekim dnevnim listovima, kao na i portalima.\nKnjiga aforizama „ Sitno samljeveno“ je izašla u izdanju zvorničkog Srpskog prosvjetnog i kulturnog društva „Prosvjeta“ i Biblioteke „17. septembar“ iz Malog Zvornika. O knjizi su govorili i predsjednik SPKD „Prosvjeta“ Rade Perić i aforističar Stanislav Tomić.